Rekonstruiše se zgrada opštine u Petrovcu na Mlavi | Energetski portal Srbije\nRekonstruiše se zgrada opštine u Petrovcu na Mlavi\n27.08. 2019 Vesti | Srbija\nMinistar državne uprave i lokalne samouprave u Vladi Republike Srbije Branko Ružić najavio je juče u Petrovcu na Mlavi da će u naredne dve do tri godine u 40 najnerazvijenijih opština u Srbiji biti realizovan veliki broj projekata.\nRužić je, nakon sastanka sa lokalnim rukovodstvom i zamenicom regionalne direktorke UNDP za Evropu i centralnu Aziju Agi Vereš, istakao da će ti projekti biti pokrenuti zahvaljujući programu za lokal resornog ministarstva, kreiranim u saradnji sa Evropskom investicionom bankom i UNDP.\nOn je naveo da će u skladu sa tim, u prvoj polovini 2020. godine, u Petrovcu na Mlavi biti obnovljena fasada i zamenjena stolarija na zgradi te opštine u iznosu od 36 miliona dinara.\nResorno ministarstvo je u prethodne dve godine preko Fonda za lokal, a zahvaljujući Vladi Republike Srbije i Ministarstvu finansija, izdvojilo 800 miliona dinara za različite projekte realizovane širom zemlje, podsetio je ministar.\nPetrovac na Mlavi je, kako je istakao, jedna od pet opština koja zajedno sa UNDP i SKGO radi na razvojnim planovima, a u skladu sa Zakonom o planskom sistemu.\nPrema njegovim rečima, saradnja sa UNDP je veoma značajna i fleksibilna, što se videlo i tokom elementarnih nepogoda kada je Srbija nedostajuća sredstva uspela da obezbedi od različitih međunarodnih organizacija, među kojima je bio i UNDP.\nPredsednik Opštine Duško Nedinić izrazio je nadu da će Petrovac na Mlavi, zahvaljujući pomoći države i međunarodnih institucija, uspeti da podigne standard građana i pobegne od statusa jedne od najnerazvijenijih opština u Srbiji.\nVereš je prenela da je na sastanku sa predstavnicima lokalne samouprave bilo reči o razvoju i depopulaciji, dodajući da treba pronaći rešenje koje će zadržati mlade i omogućiti im da, osim posla, u tom mestu vide budućnost i za svoju decu.


Izvor: Foto: Unsplash/ Jacob Rank\nPomračenja i ljubav\nKako biti u vezi, a ostati svoj i ne odustati od stvari koje su vama bitne, samo su neka od pitanja koja će biti aktuelna u vreme pomračenja, a i u nedeljama koje će slediti iza njih. Reč je o razdobljima od 15. februara, kad pomračenje Sunca u vašem sedmom polju može da označi kraj jednog poglavlja i početak novog. Pomračenje Meseca u Vodoliji, dakle na istom mestu kao prethodna, dogodiće se 27. jula, pa vas u nedeljama iza očekuje rešavanje osećaja koji su ostali zarobljeni ili potisnuti u odnosu s jednom osobom ili u vašem braku. I kao kruna svega, tu je pomračenje Sunca u vašem znaku 11. avgusta koja će zaokružiti ovaj ciklus, nakon kojeg bi trebaloda vam bude jasnije šta želite od odnosa, braka i ljubavi uopšte. A u potragu za svojom srećom možeteda krenete na krilima Jupitera koji će 8. novembra ući u vaše polje ljubavi i ostati tamo idućih godinu dana.\nNakon dve godine Saturnovog tranzita kroz vaš znak, sad je vreme za mali predah, za opraštanje sa onim što je bilo, za otpuštanje jedne vezanosti koja se pretvorila u naviku. Pred vama je godina u kojoj se pripremate za nešto sasvim novo. Zato nemojte da žurite, da forsirate odnos koji vas ne zadovoljava, nemojte da ulećete u odnose sa osobama koje vam ništa ne daju, ništa osim prolazne zabave.\nPokušajte da budete malo sami, opipajte svoj puls, odnosno razmislite o tome kakvu biste vezu želeli da imate i koje bi kvalitete trebao da ima vaš partner, a koje bi vas usrećile. Ako ste uspešno i zrelo prebrodili Saturnov tranzit i uspeli da unapredite svoj bračni odnos, sad se malo odmorite od želja, potreba, od borbe, od razmišljanja šta i kako dalje. Dajte i sebi i partneru više slobode. Okrenite se prema sebi i ispunjenju svojih potreba, napunite istrošene energetske resurse, pripremite se za promenu koja će nastupiti ulaskom Jupitera u vaš znak 8. novembra jer će vam taj jednogodišnji tranzit promeniti život, ali samo pod jednim uslovom - da ga dočekate spremni. To podrazumeva mir sa ljubavnim iskustvima iz prošlosti i znanje o tome šta želite od svog ljubavnog života. Mnogi od vas bi već u poslednja dva meseca ove godine mogli da dožive veliku pozitivnu promenu na ljubavnom planu.


DPS: Srećan 9. maj, evropske vrijednosti nemaju alternativu – Portal Ulcinj\nDPS: Srećan 9.…\nDPS: Srećan 9. maj, evropske vrijednosti nemaju alternativu\nDemokratska partija socijalista uputila je građankama i građanima Crne Gore najsrdačnije čestitke povodom Devetog maja – Dana pobjede nad fašizmom i Dana Evrope.\nSazdana na temeljima antifašističke borbe naših predaka, budućnost Crne Gore neraskidivo je vezana za ujedinjenu Evropu. Baš zato, kako navode, ovaj je datum i naročito važan za našu državu.\n“Sjećajući se prvog ustanka u porobljenoj Evropi, cijeneći žrtve svih onih koji su pali za slobodu naše države, ponosni smo na ulogu koju je Crna Gora imala u borbi protiv fašizma”, piše u saopštenju.\nJednako su ponosni i na pređeni put u modernom dobu – tokom kojeg smo izgradili građansku državu, obnovili njenu nezavisnost i napravili velike iskorake u cilju završnog velikog spoljnopolitičkog cilja – pristupanja Evropskoj uniji.\n“Ipak, ovog Devetog maja, naročito je važno naglasiti da je antifašistička i evropska Crna Gora danas suočena sa brojnim izazovima. Šovinizam i udaljavanje od antifašističkih tekovina nijesu put kojim naša država treba da ide. I zato, naša je obaveza da u vremenu koje slijedi još istrajnije i posvećenije radimo na očuvanju građanske Crne Gore. Bez toga, niti ima vrijednosti na kojima počiva crnogorsko društvo, niti će ostatak našeg puta ka Evropi biti okončan onako kako priželjkujemo”, kažu iz DPS.\nEvropske vrijednosti, dodaju, nemaju alternativu.


Stano: Potrebna spremnost obe strane za konkretne pomake - Radio Kosovska Mitrovica\nStano: Potrebna spremnost obe strane za konkretne pomake\n9. February 2022, 14:40 -> 16:29\nPortparol EU, Peter Stano, kaže da se u Briselu trenutno radi na agendi i mogućim rezultatima sledećeg sastanka u okviru dijaloga Beograda i Prištine, ali i napominje da je preduslov za novu rundu razgovora spremnost obe strane da se dogovore oko konkretnih pozitivnih pomaka.\nOn ističe da je i u Beogradu i Prištini pokazana spremnost za napredovanjem u dijalogu, ali “sporije nego što to EU i SAD žele”.\n“Mi pozdravljamo spremnost predsednika Vučića i premijera Kurtija da dođu u Brisel na sledeću rundu dijaloga na visolkom političkom nivou. EU je spremna da organizuje takav sastanak čim strane pokažu spremnost da se dogovore o konkretnim pozitivnim rezultatima koji će doneti dobrobit građanima i pokrenuti proces napred”, rekao je Stano.\nStano je rekao i to da su obe strane tokom sastanka sa Lajčkom i američkim izaslanikom Gabrijelom Eskobarom pokazale posvećenost dijalogu i spremnost da se krene napred, “doduše sporije nego što zemlje članice EU i SAD to žele”.\nOn EU dodaje da se u organizaciji nove runde dijaloga Beograda i Prištine radi na planiranju razgovora na nivou glavnih pregovarača, tako i na nivou lidera.\nIzvor: Radio Mitrovica sever / Tanjug\nAmbasada SAD: Podržavamo „Otvoreni Balkan“, Kosovo određuje svoje spoljnopolitičke prioritete\n28. May 2022, 16:51 -> 16:52


Lajčak: Nastavak dijaloga Beograda i Prištine u ponedeljak, ZSO nije na dnevnom redu - European Western Balkans\nAutor EWB 25. 09. 2020. 25. 09. 2020.\nBRISEL – Specijalni izaslanik Evropske unije za dijalog Beograda i Prištine Miroslav Lajčak objavio je juče na tviteru da će se eksperti sa Kosova i Srbije sastati u ponedeljak u Briselu, kako bi nastavili razgovore o finansijskim pitanjima i imovini, prenosi N1.\n“Zajedica srpskih opština (ZSO) neće biti na dnevnom redu, jer jedna strana još uvek nije spremna za pregovore. Ali ovo mora da bude rešeno kao deo sveobuvhatnog sporazuma dogovorenog na sastancima lidera”, napisao je Lajčak.\nRanije u četvrtak, Radio Slobodna Evropa, pozivajući se na izvore u Briselu, izvestila je da je Lajčak pozvao Prištinu i Beograd na novi sastanak 27. i 28. septembra.\nKako su preneli taj poziv uključuje diskusiju o položaju nevećinskih zajednica na Kosovu, tj. o ZSO.\nU pozivu se dodaje da su lideri Beograda i Prištine pozvani na novu rundu dijaloga na najvišem političkom nivou 29. septembra. Međutim, izvori su upozorili RSE da je nastavak dijaloga sledeće nedelje i dalje neizvestan, u zavisnosti od spremnosti kosovske strane da razgovara o ZSO.\nIzvori iz kosovske vlade potvrdili su za RSE da su dobili poziv, ali nisu rekli da li će otputovati u Brisel.\nRanije u četvrtak Hoti je istakao da je 2013. zaključen sporazum oko ZSO i nije isključio mogućnost da se sledeća runda ne dogodi ukoliko Beograd nastavi da insistira na tome da Zajednica srpskih opština bude na dnevnom redu.\nPredsednik Srbije Aleksandar Vučić istakao je da je ZSO nezaobilazna tema i da će na tome srpska strana insistirati.\nStano: Vučić i Hoti se u julu dogovorili da raspravljaju o ZSO\nPremijer Kosova Avdulah Hoti i predsednik Srbije Aleksandar Vučič složili su se da će raspravljati o Zajednici srpskih opština (ZSO), već na njihovom prvom sastanku u julu kada je dijalog obnovljen, potvrdio je za Radio Slobodnu Evropu (RSE) potparol Evropske unije Peter Stano.\nOn je poručio da strane ne mogu zaobići temu aranžamnana zajednici na Kosovu, koja inače obuhvata i ZSO.\n“Da razjasnimo da se ovo pitanje mora rešavati kao deo sveobuhvatnog sporazuma koji je dogovoren na prvom sastanku lidera na najvišem nivou u julu i ponovo potvrđen na poslednjem sastanku u Briselu 7. septembra”, rekao je Stano.\nKako piše RSE, on je odbacio navode novinara da je dijalog o normalizaciji odnosa u krizi, te je podsetio da je konkretan primer predstojeći susret glavnih pregovarača, koji će se organizovati narednog ponedeljka.\nAleksandar VučićAvdulah HotiDijalog Beograda i PrištineEUMiroslav Lajčak


Ćosić: Apelacija Ustavnom sudu zbog naziva ulica u Sarajevu - FILTER\nĆosić: Apelacija Ustavnom sudu zbog naziva ulica u Sarajevu\nNovoizabrani gradonačelnik Istočnog Sarajeva Ljubiša Ćosić priprema apelaciju Ustavnom sudu BiH zbog uvredljivih naziva ulica u Sarajevu, koje su dobile po imenima raznih zločinaca i ubica Srba i drugih naroda.\n“Ovim dokumentom osporavamo ustavnost i zakonitost mnogih naziva ulica u Sarajevu i pozivam se na konstitutivnost tri naroda u BiH. Apelacija će biti u sudu početkom naredne godine. Sve ćemo osporiti u Sarajevu, a ako treba idemo i do Suda u Strazburu”, rekao je Ćosić za “Večernje novosti”.\nĆosić, koji priprema ovaj dokument sa timom advokata, istakao je da Srbi, kao narod koji vijekovima živi na području Sarajeva i koji su stvarali taj grad, ne mogu biti okvalifikovani da su učinili nešto loše ovom gradu.\n“Najveće pravo na Sarajevo i Sarajevsko polje polažu Srbi koji su ga stvarali”, naglasio je Ćosić.\nPrvobitne nazive ulica u Sarajevu zamijenila su imena Alije Izetbegovića, Patriotske lige, Zelenih beretki i druga imena i nazivi koji su uvredljivi za Srbe i druga dva konstitutivna naroda u BiH.\nČast da imaju ulicu u Sarajevu dobile su desetine pripadnika “Mladih muslimana” i Handžar divizije. Svi viđeniji saradnici NDH i ustaša danas imaju ulice u Sarajevu.\nUlicu imaju i Mustafa Busuladžić, koji je vršio progon sarajevskih Jevreja i Srba, Asef Serdarević, poznat kao osnivač organizacije “Mladi muslimani”.\nPostoje i ulice nazvane po Sulejmanu efendiji Paćarizu, komandantu SS policije u Sandžaku, Enveru Čolakoviću, atašeu za kulturu NDH u Mađarskoj, Ejubu Ademoviću, Kasimu Dobrači, Omeru Stupcu, Hasanu Biberu, sve saradnici ustaša, kao i Muhamedz efendiji Pandži, jedan od osnivača Handžar divizije.\nTags: Ljubiša Ćosić Sarajevo ulice\nPrethodna Istočno Sarajevo i opštine u međunarodnom savezu „Gradonačelnici za mir“\nSledeća Kod 125 osoba u Republici Srpskoj potvrđeno je prisustvo virusa korona


Renault Klub Srbija - Vesti\nPrezentovan Spark-Renault Formula E trkački automobil 22 maj 2013\tNovi FIA Formula Racing svetski šampionat, posebno dizajniran za automobile na električni pogon, objavio je prve fotografije novog električnog trkačkog automobila koji će činiti osnovu novog takmičenja. Novi, izuzetni Formula E trkački automobil razvijen je od strane kompanija Renault Technical Partnership i Spark Racing Technology. Trkački model pod nazivom Spark-Renault-SRT-01E, biće sposoban da ubrza do 100 km/h za manje od tri sekunde ! Svi planirani trkački električni jednosedi su trenutno u fazi sklapanja i očekuje se da budu kompletno spremni za početak prve sezone Formula E šampionata sledeće godine. Vodeća italijanska firma za proizvodnju karoserija Dallara, proizvodiće šasije dok će gume biti isporučivane od strane zvaničnog partnera Formula E šampionata, kompanije Michelin. Novi Formula E šampionat, planiran je da pokaže najbolje mogućnosti električnih vozila (EV). Trke će se odvijati na gradskim ulicama (stazama) gde se električna vozila najčešće i koriste, u gradovima kao što su London, Rim, Los Anđeles, Majami, Peking, Putrajaja, Buenos Aires, Rio de Žaneiro, a čeka se potvrda još nekih velikih svetskih gradova. Demonstracija i testiranje novog električnog trkačkog Formula E automobila, očekuje se da počne krajem ove godine, a zatim počinju i prve zvanične trke Formula E šampionata električnih automobila u 2014. godini. Planirano je učestvovanje 10 timova i 20 vozača (dva vozača u timu).Nakon što je nedavno najavljeno prezentovanje i zvaničnog medijskog partnera Formula E šampionata, predstavljena je kompanija TAG Heuer kao zvanični merilac vremena na trkama. TAG Heuer, jedan od vodećih svetskih proizvođača luksuznih satova, potpisao je sporazum o partnerstvu sa Alejandro Agag-om, direktorom FIA Formula E šampionata u svom sedištu, mestu La Chaux-de-Fonds, Švajcarska. "Zajednički rad sa Formula E šampionatom, najvažnijim takmičenjem na svetu za električno pogonjene trkačke automobile, predstavlja sledeći logičan korak za TAG Heuer i njegovu posvećenost automoto sportu, jer se oslanja na naše trkačko iskustvo i našu posvećenost održivosti.", saopštio je Jean-Christophe Babin, CEO kompanije TAG Heuer, koji je potpisao sporazum u ime švajcarske kompanije. "Intenzivna strast za automobilizmom je stvarala naše tehničke inovacije i performanse od najranijih dana našeg brenda kada smo patentirali prvi automobilski hronograf 1911. godine, kada smo bili pioniri sa ambasadorom naših proizvoda vozačem Jo Siffert-om 1969. godine, kada smo potpisali prvi ne-tehnički partnerski ugovor u Formula One takmičenju sa Ferrari-jem 1970. godine, a tu tradiciju nastavili smo sa McLaren F1 timom i njegovim vozačima od 1985. godine do danas. U 2010. godini, organizovali smo sa kompanijom Tesla Motors prvo svetsko takmičenje za 100% električne GT automobile, a 2011. godine smo potpisali ugovor sa organizatorima takmičenja Electric Masters Kart u dvorani Bercy, Pariz. Dakle, Formula E takmičenje se prirodno uklapa u naše sportske planove.", izjavio je Babin.\tRenault odustaje od novog Renault 4?\n15 maj 2013\tIako će novi model Renault Twingo imati u sebi duh nekadašnjeg uspešnog modela Renault 5, francuski proizvođač automobila je, za sada, odustao od savremene interpretacije legendarnog modela Renault 4.Poznati proizvođači automobila često se okreću prošlosti kada je u pitanju inspiracija za neke nove modele. Uglavnom je u pitanju retro dizajn, ali ponekad se automobilska industrija osmeli da kupcima ponudi prave, istinske naslednike originalnih modela. Iako takvi automobili najčešće ne dožive slavu i prodajni uspeh svojih prethodnika (primer je stara i nova generacija modela Volkswagen Beetle), neki od njih su u stanju da dostignu značaj i reputaciju originalnih modela (primeri su FIAT 500 i Mini One). Kompanija Renault u svojoj proizvodnoj istoriji poseduje nekoliko istorijski veoma značajnih i uspešnih modela koji bi mogli da dobiju savremene naslednike, a tu se pre svega misli na model Renault 4. Kultni model čak je i predstavljen u modernoj verziji 2011. godine pod imenom Renault 4 Ever Concept, ali samo kao koncept u okviru takmičenja Renault 4 Ever povodom 50. godina od pojavljivanja originalnog automobila. U tom trenutku, direktor francuskog proizvođača automobila bio je Patrick Pélata koji se posebno zalagao za realizaciju ove ideje. Međutim, stvari su se dosta promenile dolaskom njegovog naslednika Carlos Tavares-a na čelo francuske kompanije. Novi direktor doneo je i novu filozofiju "okretanja budućnosti umesto prošlosti", koja se oslikava u novoj generaciji automobila kao što je crossover model Renault Captur, a neprevaziđeni model Renault 4 našao se tamo gde je bio i ranije, u istoriji kompanije. Međutim, drugi uspešni model iz prošlosti nije potpuno zaboravljen. Tako će budući model Renault Twingo sa veoma modernim dizajnom, sigurno biti inspirisan nekadašnjim poznatim modelom Renault 5. Renault Zoe pobednik za auto godine časopisa Diesel Car\n10 maj 2013\tProtekla godina je videla neke impresivne debije novih modela na automobilskoj sceni, a časopis Diesel Car je veoma ponosan što će objaviti dobitnike nagrada u poznatom godišnjem izboru za svoje Car of the Year Awards 2013. Nagrađivani automobilski novinari i auto eksperti su postavili svaki novi automobil na strogi test program, kako bi odlučili o najboljim automobilima u deset različitih kategorija. Iz užeg izbora od 26 automobila, stručni žiri je danas izašao sa imenima pobednika po kategorijama. Ovogodšnje nagrade pozantog auto magazina, sponzoriše kompnaija Celtic Tuning, jedan od lidera u tjuniranju dizel motora sa više od 25 godine iskustva u ovoj oblasti.\nU segmentu ekoloških automobila, tj automobila na električni pogon žiri je impresionirao Renault Zoe, tako da je on i proglašen za najbolji u svojoj kategoriji.Da podsetimo ukratko: Zoe je prvi Renault koji je konstruisan isključivo kao električno vozilo, odnosno nije nastao pukim prepravkama klasičnog vozila u električno. Poseduje specifičan dizajn koji dosta podseća na model Clio IV, dok je njegov električni motor u stanju da ubrza Zoe do 50 km/h za 4 sekunde, što je identično vrednostima ubrzanja skutera od 125 cm3. Do 100 km/h stiže za 13.5 sekundi, pri čemu je maksimalna brzina 135 km/h. Maksimalna snaga elektromotora je 88 ks, a obrtni moment je 220 Nm dostupan već od 250 obrt/min (nije greška!), pa sve do 2500 obrt/min. Autonomija kretanja po navodima proizvođača je 210 km u idealnim uslovima. U Francuskoj vlada daje subvenciju na ime ekološkog podsticaja od čak 7.000 evra.Ova nagrada je pokazala da je Renault na pravom putu kada je razvoj električnih vozila u pitanju. Francuski proizvođač je u poslednje vreme dosta ulagao u nove tehnologije i sudeći po nagradama koje mu dodeljuje stručna javnost, čini se da je daleko zagazio u električnu budućnost.\t<< Početak < Prethodna 1 2 3 4 5 6 7 8 9 10 Sledeća > Kraj >>\tGlavni meni\nImamo 6 gostiju na mreži\tCopyright 2010 © Renault Klub Srbija Realizacija MadWeb


Srbija godišnje izgubi 400 miliona evra\nSrbija svake godine na neregularnim javnim nabavkama izgubi oko 400 miliona evra. Godišnja vrednost nabavki je četiri milijarde evra, a efikasnom primenom novih propisa mogle bi se obezbediti uštede od deset odsto ukupne vrednosti nabavke.\nU javnim nabavkama učestvuje 12.000 naručilaca, odnosno korisnika budžetskog novca i oko 80.000 ponuđača koji godišnje sklope oko 250.000 ugovora o javnim nabavkama. Od toga je oko 68 odsto od ukupnih javnih nabavki na republičkom nivou, >> Pročitaj celu vest na sajtu Blic << a 32 odsto ugovaraju opštine i javna preduzeća. Prema podacima Uprave za javne nabavke, izveštaje o nabavkama u 2007. podnela su svega 2.134 naručilaca. Procena stručnjaka je da kroz javne nabavke godišnje prođe četiri milijarde evra, a zbog neregularnosti se izgubi deset odsto vrednosti.\nVladimir Goati iz „Transparentnosti Srbije", nevladine organizacije koja je juče organizovala konferenciju „Javne nabavke - ušteda budžetskog novca", istakao je da je polje javne nabavke idealno za korupciju, te da javne nabavke zahvataju 13 odsto bruto društvenog proizvoda Srbije.\n- To je ogroman prostor na kojem je moguće iz javnih izvora, finansirati privatne potrebe, dok bi samo jedan odsto uštede ovog novca predstavljao ogromnu sumu - istakao je Goati.\nDirektor Uprave za javne nabavke Predrag Jovanović ukazuje da još nisu usvojena podzakonska akta neophodna za sprovođenje novog Zakona o javnim nabavkama.\n- Potrebno je da se hitno donese čitav set podzakonskih akata, bez kojih nije moguće unaprediti sistem vezan za ovu oblast - kaže Jovanović.\nJovanović podseća da podzakonska akta treba da urede i uvođenje službenika za javne nabavke, kao i nabavke male pojedinačne vrednosti, do 2,9 miliona dinara, na koje je 2007. godine bilo potrošeno ukupno oko 28 milijardi dinara.\nIpak, kako se radi o oblasti koja je u našoj zemlji bila glavno uporište korupcije, vlasti očekuju da donošenje novih propisa značajno promeni ovu situaciju.\nSlobodan Ilić, državni sekretar u Ministarstvu finansija, kaže, međutim, da je potrebno da se u sprovođenje kontrole uključe i druge institucije.\n- Ovaj zakon će uticati na smanjenje troškova, bolju kontrolu, nadzor i zaštitu svih učesnika u ovom procesu. Mogu da kažem da su sada stvoreni uslovi za ozbiljniji rad Državne revizorske institucije, kako u pogledu prostora, tako i u pogledu finansija. Bez ove institucije, kao i bez tužilaštva, sudstva i MUP-a, nije moguće adekvatno realizovati ovaj zakon - ističe Ilić.\nDa su javne nabavke zaista posao kojim bi trebalo da se pozabave i drugi državni organi, svedoči i podatak da su tužilaštva u Srbiji počela da prikupljaju podatke o eventualnim prekršajnim ili krivičnim delima u procesu javnih nabavki, na osnovu inicijative „Transparentnosti Srbije". Ova nevladina organizacija dostavila je početkom godine svim mesno nadležnim opštinskim tužilaštvima inicijativu da pokrene prekršajne postupke protiv više hiljada naručilaca koji nisu dostavili Upravi za javne nabavke izveštaje o sprovedenim nabavkama u 2007. godini. „Transparentnost" je dostavila spiskove javnih preduzeća, ustanova i drugih institucija koji prema podacima Uprave za javne nabavke nisu dostavili izveštaje o nabavkama za 2007. godinu. Direktori tih javnih institucija dobili su dopise iz policije da odeljenjima za suzbijanje privrednog kriminala dostave podatke da li su u 2007. godini imali nabavke vrednosti veće od 250.000 dinara, da li su dokaze o tim nabavkama dostavili Upravi za nabavke i ako nisu, zbog čega nisu.\nTužilac Četvrtog opštinskog suda u Beogradu Biljana Radovanović izjavila je da je to tužilaštvo uzelo u rad inicijativu „Transparentnosti Srbije" i da je prema njenim informacijama na isti način postupila većina tužilaštava. Ona u izjavi za „Blic" ističe da još nema povratnu informaciju.\n- U pitanju je veoma obiman posao jer se proverava kompletna papirologija, a ima mnogo organizacija koje su obuhvaćene ovom inicijativom, tako da će trebati dosta vremena da se vidi da li će u nekom slučaju biti krivične ili prekršajne odgovornosti - objašnjava Radovanovićeva.\nOna ukazuje da je za neke prekršaje iz oblasti javnih nabavki nastupila zastarelost jer su rokovi za zastarevanje za prekršaje veoma kratki.\nZa kršenje zakona zaprećeno je prekršajnim kaznama - za pravna lica 100.000 do milion i 20.000-50.000 dinara za odgovorno lice. Od ove godine, prema novom Zakonu o javnim nabavkama, izveštaji će se dostavljati tromesečno. Prvi rok za nabavke sprovedene od 1. januara do 20. marta 2009. godine je 10. april.\nŠta BIA nabavlja bez javnog konkursa\nVlada Srbije usvojila je juče uredbu koja sadrži listu pokretne i nepokretne imovine čiju nabavku Bezbednosno-informativna agencija ugovara kao poverljivu.\nKao nepokretnosti posebne namene određeni su zemljište, službene i poslovne zgrade i prostorije, stanovi za službene potrebe, magacini, skladišta i garaže, montažni objekti i podzemni i nadzemni objekti sa pratećom infrastrukturom.\nPokretne stvari za posebne namene su sredstva operativne tehnike, merna i laboratorijska sredstva, naoružanje i oprema, sredstva veze i telekomunikacija, sredstva informacionih sistema, kriminalističke tehnike, zaštitne opreme i odeće, identifikacione značke i legitimacije, službena vozila, oprema, alati, pribor i uređaji.\nOstvarene uštede kod nabavki velike vrednosti u 2007. godini\nBroj nabavki 30.593\nProcenjena vrednost 177.647.198\nUgovorena vrednost 159.459.656\nUšteda u procentima 11,4 %\n*Napomena: u hiljadama dinara


Srpsko-ruski centar nudi saradnju zemljama regiona - TV ZONA PLUS - HD\nSrpsko-ruski centar nudi saradnju zemljama regiona\nмај 11, 2015 memorandum, Niš, Srpsko ruski centar\nRusko-srpski humanitarni centar nudi saradnju Makedoniji, Albaniji i Bosni i Hercegovini. Nacrt Memoranduma poslat je zemljama koje graniče sa Srbijom kako bi se i sa njima organizovala saradnja u oblasti humanitarnog reagovanja u vanrednim situacijama.\nPrvi zamenik direktora SRCH Vjačeslav Nikolaevič Vlasenko ističe da Srpsko-ruski centar spada u tehnički najopremljenije centre tog tipa na svetu i da u vanrednim situacijama može pružiti pomoć u adekvatnim rokovima.\nVjačeslav Nikolaevič Vlasenko, prvi zamenik direktora RSHC\nReakcija je pozitivna u svim državama, a ovaj memorandum potvrdio bi želju tih zemalja da sarađuju. Naredni bi regulisao šta svaka od strana treba da učini za ispunjenje odredbi sporazuma, kaže Vlasenko.\nCentar će krajem maja Ministarstvu unutrašnjih poslova u Beogradu predati deset vatrogasnih vozila, svako vredno oko 700.000 dolara. Pod okriljem Organizacije ujedinjenih nacija, Centar će 19. maja posetiti predstavnici humanitarnih organizacija zemalja sa čitavog Balkana, a predstavnici Centra će od 15. do 17. juna učestvovati u Makedoniji u vežbi balkanskih zemalja u oblasti civilne zaštite stanovništva.\nOd danas osveženje na osam javnih česama u Nišu


DOGAĐAJI Архиве - Страница 7 од 200 - Dnevnik Juga\nHome / DOGAĐAJI (page 7)\nNema razloga za brigu! Vazduh u Leskovcu prihvatljiv\nIna Dendić 10/12/2021\tDOGAĐAJI, DRUŠTVO, Leskovac 0\nIntenzivirano korišćenje energije, porast broja stanovništva, kao i ubrzan industrijski razvoj poslednjih decenija su doprineli promeni kvaliteta vazduha, koja ne ide u prilog opštem zdravlju. Jasno je da od problema lošeg kvaliteta vazduha ne možemo pobeći, već je borba za poboljšanje ovog značajnog parametra za čoveka izazov sa kojim je …\n„Pažljivkova pravila u saobraćaju“ za leskovačke školarce\nDnevnik Juga 10/12/2021\tDOGAĐAJI, DRUŠTVO, Leskovac 0\nAgencija za bezbednost saobraćaja je i ove godine, uz podršku grada Leskovca, sprovela kampanju podele knjiga i bojanki „Pažljivkova pravila u saobraćaju“. Knjige su preuzeli direktori svih osnovnih škola sa teritorije grada Leskovca i iste poklonili đacima prvacima, sa ciljem da se o ovoj važnoj temi sve više govori i …\nSadnice belog jasena na poklon Leskovčanima\nGrad Leskovac se i ove godine odazvao akciji i globalnoj inicijativi za očuvanje zdrave životne sredine pod nazivom „Posadi svoj hlad“. Tim povodom organizovana je akcija besplatne podele sadnica Belog jasena, u centru Leskovca. „Broj sadnica je ograničen, a svako zainteresovan može dobiti po jednu sadnicu sa uputstvom za sadnju, …\n„Pobedimo astmu!“ besplatna savetovališta na DokToku\nDnevnik Juga 09/12/2021\tDOGAĐAJI, DRUŠTVO, Leskovac, Niš, Vranje 0\nOd svih hroničnih bolesti, astma je najmasovnija kako u svetu, tako i u Srbiji. Kako bi se zdravstvena nega i zaštita pacijentima sa ovim problemom učinili dostupnijom, Udruženje pacijenata “Pobedimo astmu i alergije” i platforma za besplatne online zdravstvene konsultacije DokTok udružili su se i organizovali seriju online savetovališta “Pobedimo astmu”, …\nVredna donacija leskovačkoj Sigurnoj kući\nDnevnik Juga 09/12/2021\tDOGAĐAJI, DRUŠTVO, Leskovac 0\nU okviru kampanje „16 dana aktivizma u borbi protiv nasilja nad ženama“ državna sektretarka Ministarstva pravde Bojana Šćepanović obišla je žene i decu smeštene u Sigurnim kućama širom Srbije, između ostalog i u gradu Leskovcu i tom prilikom uručila donaciju Ministarstva pravde u vidu malih i velikih kućnih aparata, garderobe, …\nSrdjan Stamenkovic 08/12/2021\tDOGAĐAJI, DRUŠTVO, Leskovac, Zanimljivosti 1\nU centru Leskovca večeras je zasijao i deo nove ukrasne praznične rasvete koji je odmah privukao pažnju velikog broja prolaznika, pre svega mladih. „Pale“ su i prve fotke pored Novogodišnjih ukrasa i rasvete, „selfiji“ za društvene mreže i početak praznične atmosfere u gradu na Vaternici. Detalje iz centra grada fotografijama …\nIna Dendić 08/12/2021\tDOGAĐAJI, DRUŠTVO, Leskovac 2\nU svečanoj sali restorana „Dionis“ svoj nastup 2. januara 2022. godine najavila je balkanska zvezda Seka Aleksić. Ovu informaciju podelila je na svom instagram profilu, a druge večeri novogodišenje proslave Leskovčanima je obećala dobru zabavu. Karte po ceni od 4800 dinara(u cenu uključeni ulaz, večera i neograničeno piće) a one …


Olimpijske igre odložene prvi put u istoriji! - Politički.rs\nPremijer Japana Šinzo Abe postigao je dogovor sa prvim čovekom Međunarodnog olimpijskog komiteta Tomasom Bahom da se Olimpijske igre u Tokiju odlože za 2021. godinu.\nAbe je u telefonskom razgovoru od Baha zatražio odlaganje za 12 meseci, a sada je na Međunarodnom olimpijskom komitetu da objavi konačnu odluku.\n„Predložio sam da Igre odložimo za godinu dana i Bah je odgovorio da je 100 odsto saglasan“, rekao je Abe.\nPoslednjih dana Olimpijski komiteti, sportske federacije i sami sportisti od MOK traže da odluka bude doneta što pre.\nU saopštenju koje je objavila Vlada Japana navodi se da će prvi put u istoriji Olimpijske igre biti odložene, a da postoji mogućnost da one čak budu održane tokom proleća naredne godine.\nOdluka o odlaganju doneta je posle spekulacija koje su trajale nedeljama, ali i odbijanja organizatora da uopšte razmotre tu opciju. Međutim, pošto se pandemija koronavirusa proširila širom sveta i zabeležena je u 170 zemalja, drugačija odluka osim odlaganja Igara nije bila moguća.\nPostojala je opcija da Igre budu odložene za oktobar, ali pošto se ne zna kada će se širenje koronavirusa smiriti, najbezbednije je bilo da se one pomere za narednu godinu, uz nadu da će situacija biti bolja.\nN1/ AUTOR: Jelena Trajković\nFoto: Pixabay/ Gellinger\nTagged: JAPAN, OLIMPIJSKE IGRE, SPORT


Izvor: RTS, 11.Jan.2020, 04:29\nSrpski teniser Dušan Lajović bio je presrećan posle pobede nad Karenom Hačanovom na ATP kupu. Lajović je savladao Hačanova rezultatom 7:5, 7:6 (7-1) i doneo Srbiji vođstvo od 1-0 u polufinalu sa Rusijom.\nDuci je nakon susreta kazao da je odigrao na veoma visokom nivou, potvrdivši da se nalazi u životnoj formi.\n"Definitivno >> Pročitaj celu vest na sajtu RTS << jedan od najboljih mečeva u karijeri, s obzirom na to kakva je trenutna situacija, tenzija i važnost trenutka. Publika me je nosila, moj tim je bio iza mene i sve je bilo sjajno. Borili smo se za svaki poen, bilo je napeto tokom čitavog meča i stalno smo bili na ivici. Srećan sam što sam doneo prvi bod Srbiji", rekao je Lajović.\nSpikera je zanimalo i šta je radio u završnici prvog seta, kada je tokom jedne pauze gledao u semafor.\n"Gledao sam statistiku, ne znam li je pomoglo, ali sam uspeo da ukradem taj prvi set. Imao je 40:15 i ja sam dobio gem. Nekada te male stvari mogu da naprave razliku."\nZa kraj, ponovo se zahvalio sjajnoj publici u Sidneju koja čini da se naši teniseri osećaju kao kod kuće.\n"Ne znam da li je Sidnej ili Srbija, oba imena počinju na S. Hvala svima, vi ste naš drugi igrač na terenu. Ne mogu da zamislim bolju atmosferu od ove, mislim da ne postoji bolji način da se započne sezona", zaključio je Lajović.\nBeta: Srbija u finalu ATP kupa


pink.rs | POTRESNA PRIČA IZ MAKEDONIJE! Emisija PREMIJERA-VIKEND SPECIJAL donosi detalje iz života balkanske zvezde! (VIDEO)\n"Premijera-Vikend specijal" i ove nedelje u 14 časova donosi najaktuelnije priče o vašim omiljenim zvezdama.\nNemanja Vujičić u rubrici "Odakle se sele" iz Makedonije donosi priču o životu Usnije Redžepove, koja je preminula pre skoro tri godine. Njene pesme svi dobro znate, a kakvo je bilo njeno detinjstvo i njen život, saznaćete u emisiji "Premijera-Vikend specijal".\nOvonedeljno izdanje vaše omiljene emisije o poznatima donosi i nove detalje nasilja u porodici koje je pretrpela Nataša Bekvalac, ali i kako je proteklo saslušanje pevačice i njenog i dalje zakonitog supruga Luke Lazukića.\nPoznati su bez ustručavanja govorili pred kamerama emisije "Premijera-Vikend specijal", a ekipa je posetila i Valjevo. Otkrivamo gde živi učesnica najgledanijeg rijalitija u regionu "Zadruga" i Pinkova zvezda, Nadežda Biljić, i da li će to biti nova adresa i Mikiju Đuričiću.\nTijana Prica i Ognjen Nestorović će se u studiju ludo zabaviti sa Majom Berović i Aleksandrom Milićem Milijem, a tu pozitivnu atmosferu preneće i na vas kraj malih ekrana.\nNe propustite novo izdanje najgledanije emisije o poznatima "Premijera-Vikend specijal" u nedelju 29. aprila u 14 časova na TV Pink!


Francuska: Obavezna vakcinacija “može doći jednog trenutka”, rekao je portparol vlade Francuske\nU skladu sa onim što je Emanuel Makron najavio 12. jula, Gabriel Attal ne isključuje uspostavljanje obavezne vakcinacije za sve Francuze. U ovom obraćanju za medije, Attal se dotakao i činjenici da su u nekim departmanima sudovi poništili odluku obavezne sanitarne propusnice u tržnim centrima. Najavio je da će nadležni reagovati jer ona mora biti primenjivana tamo gde je i propisana, prenosi RTL.\nEmanuel Makron je 12. jula izneo pretnju obavezne vakcinacije protiv korona virusa za sve Francuze. Gde smo od tada? ,,Trudimo se da 50 miliona Francuza primi prvu dozu”, pozdravio je portparol vlade pred Velikim žirijem RTL-a, Le Figaro, LCI u nedelju, 29. avgusta.\nNovinari su takođe iskoristili priliku da pitaju kakva bi odluka mogla biti o obaveznoj vakcinaciji, Gabriel Attal je ocenio da “to može doći jednog trenutka”. ,,Da smo ovoj kampanji vakcinacije pristupili rekavši da je vakcina obavezna, nisam siguran da bismo danas bili na nekom dobrom rezultatu”, rekao je on.\nŠto se tiče demonstracija protiv sanitarne propusnice i vakcine, portparol vlade ukazuje na “instrumentalizaciju ovih, strahova i ovih sumnji u političke svrhe”. On osuđuje “histerizaciju” koju su načinile “vođe” ovih pokreta i citira posebno bivšu desnu ruku Marine Le Pen tokom predsedničke kampanje 2017. Florijana Filipoa.\nTagovi: Francuska - Gabriel Attal - obavezna vakcinacija - sanitarna prousnica


VLADA RS: Utvrđen Prijedlog odluke o kriterijumima za ocjenu stepena razvijenosti jedinica lokalne samouprave u RS\nVlada Republike Srpske donijela je, na 23. sjednici u Banjaluci, Odluku o potvrđivanju rang liste za finansiranje projekata integrisanog i održivog lokalnog razvoja u Republici Srpskoj za period 2018/2019. godina.\nPo osnovu "Javnog poziva jedinicama lokalne samouprave u Republici Srpskoj za podnošenje prijedloga projekata za dodjelu sredstava iz Finansijskog mehanizma za finansiranje projekata integrisanog i održivog lokalnog razvoja 2018/2019", Projektni odbor je 14.05.2019. godine razmatrao pristiglih 48 ponuda i donio odluku kojom se potvrđuje finansiranje ukupno 12 projektnih prijedloga ukupne vrijednosti 1.128.334,87 KM.\nOdobreni projektni prijedlozi u okviru Prioritetne oblasti 1 "Poboljšanje dostupnosti i kvaliteta javnih usluga u jedinicama lokalne samouprave" obuhvataju: opštinu Laktaši, Vlasenicu, Brod, Čelnica, Kalinovik, Istočno Novo Sarajevo, Rogaticu i Derventu.\nProjektni prijedlozi koji su odobreni u okviru Prioritetne oblasti 2 "Povećanje obima i produktivnosti, te stepena tržišnosti i finalizacije poljoprivredne proizvodnje" obuhvata projekte opštine Čajniče, Rudo, Grad Doboj, JU Agencije za razvoj malih i srednjih preduzeća Grada Trebinja.\nVlada Republike Srpske usvojila je Izvještaj o procjeni socio-ekonomskih uticaja 3. godišnjeg ciklusa Finansijskog mehanizma za finansiranje projekata integrisanog i održivog lokalnog razvoja u Republici Srpskoj u 2016/2017. godini.\nRealizacija projekata čije je finansiranje odobreno u sklopu 3. ciklusa, a koje s ciljem stimulisanja realizacije lokalnih razvojnih prioriteta sprovode Razvojni program Ujedninjenih nacija (UNDP), Vlada Švajcarske, Ministarstvo finansija Republike Srpske, Ministarstvo uprave i lokalne samouprave Republike Srpske i Investiciono razvojna banka Republike Srpske, uz sve prateće aktivnosti okončana je do kraja 2018. godine.\nUkupna vrijednost realizovanih projekata iznosi 1,044 miliona KM, od čega se 711,5 hiljada KM (68%) odnosi na sredstva Finansijskog mehanizma, dok su preostalih 332,6 hiljada KM (32%) obezbjedili korisnici iz sopstvenih izvora. Sredstva Evropske unije i UNDP iznose 350,1 hiljada KM, a sredstva Vlade Republike Srpske 361,3 hiljade KM.\nRealizacijom projekta na području Prijedora, Bijeljine, Ruda i Čajniča je obezbjeđena direktna korist za 340 građana, kao i doprinos postizanju lokalnih prioriteta u vezi sa izgradnjom saobraćajne infrastrukture u okviru industrijske zone, razvijena poljoprivredna proizvodnja, obezbjeđeni mehanizmi za otkup poljoprivrednih proizvoda, unaprijeđena konkurentnost, socijalna zaštita, podizanje novih prerađivačkih kapaciteta.\nTakođe, uspješnom realizacijom projekata je obezbjeđena podrška socio-ekonomskom položaju žena i samozapošljavanju žena iz ruralnih sredina, a uspostavljeno je i povoljno poslovno okruženje koje omogućava lakši, brži i bolji razvoj privrede i preduzetništva putem standardizacije proizvodnih procesa.\nS obzirom na to da je više od 53% jedinica lokalne samouprave u Republici Srpskoj iskazalo interes za učešće u projektu, interesovanje nesumnjivo upućuje na prisustvo široke podrške Finansijskom mehanizmu, čime se smatra ispunjenim jedna od ključnih pretpostavki za postizanje njegove održivosti na dugi rok.\nNa bazi stečenog iskustva u provođenju 3. ciklusa Finansijskog mehanizma, Izvještaj upućuje na pravce daljeg usmjeravanja ovog javnog instrumenta za pružanje podrške lokalnim zajednicama za realizaciju prioritetnih projekata, sa namjerom povećanja efektivnosti i efikasnosti, te multiplikovanja efekta od njegovog sprovođenja na ukupni društveni i ekonomski ambijent i razvoj Republike Srpske.\nVlada Republike Srpske utvrdila je Prijedlog odluke o kriterijumima za ocjenu stepena razvijenosti jedinica lokalne samouprave u Republici Srpskoj i uputiće je Narodnoj skupštini Republike Srpske na razmatranje.\nNa osnovu ove odluke, Vlada svake godine donosi Odluku o stepenu razvijenosti jedinica lokalne samouprave u Republici Srpskoj, s ciljem raspodjele sredstava između Republike i jedinica lokalne samouprave, kako bi se dopunili vlastiti izvori finansiranja jedinica lokalne samouprave radi efikasnog izvršavanja njihovih nadležnosti.\nZakonom o lokalnoj samoupravi ("Sl. glasnik RS", br. 97/2016 i 36/2019) propisano je da se pravila za redistribuciju sredstava iz budžeta Republike Srpske na jedinice lokalne samouprave zasnivaju na objektivnim, transparentnim i potvrdivim kriterijumima koje utvrdi Narodna skupština Republike Srpske, te da se kriterijumi za utvrđivanje stepena razvijenosti donose svake tri godine.\nVlada Republike Srpske usvojila je Informaciju o implementaciji Strategije za suzbijanje nasilja u porodici Republike Srpske (2014-2019. godina) za 2018. godinu.\nStrategijom su utvrđene misija i vizija, vremenski okvir, te strateški pravci, ciljevi i programi mjera. Sprovođenjem strateških pravaca, ciljeva i programa mjera doprinosi se sprečavanju i suzbijanju nasilja u porodici, te jačanju kapaciteta subjekata zaštite da postupaju u skladu sa zakonom i u najboljem interesu žrtve.\nSastavni dio Strategije je i Okvirni akcioni plan na osnovu kojeg se donose godišnji akcioni planovi za suzbijanje i sprečavanje nasilja u porodici.\nInformacija predstavlja rekapitulaciju realizovanih ključnih aktivnosti tokom 2018. godine, a koje se odnose na prevenciju nasilja u porodici, podršku i pomoć žrtvama nasilja u porodici, zaštitu žrtava od nasilja u porodici, te praćenje sprovođenja zakona, politika i mjera protiv nasilja u porodici.\nJedna od najvažnijih aktivnosti tokom 2018. godine jeste pristupanje izradi Nacrta zakona o izmjenama i dopunama Zakona o zaštiti od nasilja u porodici, koji je Narodna skupština Republike Srpske i usvojila u aprilu 2019. godine, a čijom primjenom će se sistem zaštite od nasilja u porodici dodatno unaprijediti.\nVlada Republike Srpske usvojila je Akcioni plan provođenja Omladinske politike Republike Srpske u 2019. godini.\nAkcioni plan provođenja Omladinske politike Republike Srpske u 2019. godini čine dva osnovna dijela: aktivnosti institucija nadležnih za realizaciju Omladinske politike Republike Srpske za period od 2016. do 2020. godine i aktivnosti organizacija civilnog društva koje takođe učestvuju u realizaciji starteških ciljeva iz ovog dokumenta.\nNeke od najznačajnijih aktivnosti planiranih u 2019. godini su: Podrška zapošljavanju mladih sa VSS u statusu pripravnika, realizacija Posebnog programa subvencionisanja kamatne stope na stambene kredite za mlade i mlade bračne parove u Republici Srpskoj, stipendiranje studenata I, II i III ciklusa studija koji studiraju u Republici Srspkoj i inostranstvu, kao i studenata na deficitarnim studijskim programima, te podrška mobilnosti mladih i predstavnika omladinskih organizacija, podrška funkcionisanju objekata i sadržajima za mlade s fokusom na mlade u ruralnim sredinama, Male Olimpijske igre, Ljetnja škola sporta itd.\nVlada Republike Srpske usvojila je Informaciju o realizaciji Akcionog plana provođenja Omladinske politike Republike Srpske u 2018. godini.\nU Akcionom planu nalaze se aktivnosti koje doprinose realizaciji mjera za svaki operativni cilj koji proističe iz pet strateških ciljeva Omladinske politike Republike Srpske od 2016. do 2020. godine: unaprijediti zapošljivost mladih, unaprijediti mogućnosti za aktivno učešće mladih, razviti zdrave stilove života kod mladih, osigurati podršku razvoju izvrsnosti mladih i unaprijediti mogućnosti za kvalitetno provođenje slobodnog vremena mladih.\nU okviru Akcionog plana realizovana je i aktivnost Investiciono - razvojne banke Republike Srpske "Kreditna linija - Stambeni krediti IRBRS" za koju je izdvojno 37.100.000,00 KM, a obuhvatala je, pored ostalih građana, mlade i mlade bračne parove u Republici Srpskoj.\nIZVOR: Vebsajt Narodne skupštine RS, 05.06.2019.


mr Velimir Radojević\ntel: +(381 11) 2643-655, 2641-474/lok.150\nIndustriju Beograda predstavlja preko 70.000 radnika koji su zaposleni u око 6.000 preduzeća. U okviru prerađivačke industrije zaposleno je преко 50.000 lica, u delatnosti rudarstva око8.258 i u snabdevanju električnom energijom, gasom, parom i klimatizaciji око 7.257. U sektoru prerađivačke industrije, koji u ukupnoj industriji Beograda učestvuje sa 45,1%, zastupljena je:\nproizvodnja kože, predmeta od kože\nprerada drveta i proizvodi od drveta, plute, slame i pruća, sem nameštaja\nPovezivanje članica Udruženja industrije sa poslovnim i strateškim partnerima u cilju definisanja oblika saradnje i zajedničkog učešća na programima i projektima industrije, povezivanja sa naučno istraživačkim institucijama, kao i resornim ministarstvima radi realizacije projekata;\nUčešće u obezbeđenju izvora finansiranja za realizaciju programa razvoja i projekata regionalnog značaja;\nPriprema programa za redefinisanje i uvođenje savremene organizacije u slobodnim carinskim zonama (privredne zone, klasteri, tehnološki parkovi i inkubatori) u cilju stvaranja uslova za bolju komercijalizaciju rezultata naučno istraživačkog rada iz oblasti visokih tehnologija;\nOrganizacija i saradnja na projektima kojima se podstiče razvoj inovacionih tehnologija (IT), patenata i zaštite intelektualne svojine, u saradnji sa naučno-istraživačkim institucijama, radi implementacije u proizvodnju i razvoj preduzetništva zasnovanog na znanju;\nProgram reciklaže sirovina\nIzrada elemenata za bazu podataka o sertifikovanim i licenciranim kadrovima, proizvodnim i naučno istraživačkim kapacitetima;\nInformisanje članica Udruženja industrije o održavanju stručnih skupova po delatnostima, učešća u prezentacijama proizvoda i programa na domaćim i međunarodnim manifestacijama;\nSaradnja sa fakultetima, visokim školama i Nacionalnom službom za zapošljavanje, u organizovanju i edukaciji specijalističkih zanimanja za potrebe članica Udruženja industrije.\nRedovno praćenje rada i zastupanje interesa članica Udruženja industrije ostvaruje se kroz sledeće oblike:\nOrganizacija sastanaka po grupacijama u cilju zajedničke pripreme predloga i inicijativa za rešavanje aktuelnih problema\nPovezivanje članica sa domaćim i inostranim partnerima radi povećanja konkurentnosti proizvoda i usluga, kao i proširenja tržišta kroz kolektivne i organizovane nastupe na stručnim i marketiškim manifestacijama;\nUčešće u definisanju razvojnih i investicionih programa članica po delatnostima i priprema modela saradnje i kooperacije sa domaćim i inostranim partnerima;\nOrganizacija sastanaka u cilju definisanja predloga i inicijativa za rešavanje aktuelnih problema iz oblasti saradnje sa specijalizovanim finansijskim i drugim organizacijama radi podrške izvozu;\nUčešće u definisanju optimalnog oblika organizovanja i načina rada pojedinih sektora industrije (metaloprerađivačka industrija, hemijska i farmaceutska industrija, drvno prerađivačka industrija, tekstil, koža i obuća),\nPomoć u realizaciji ulaganja u novu opremu, osavremenjavanje kapaciteta i primena novih tehnologija u cilju postizanja konkurentnosti proizvoda.\nPromocija kapaciteta po delatnostima radi obezbeđenja tržišta i plasmana proizvoda i usluga.\nUspostavljanje kontakata i saradnja sa sličnim inostranim strukovnim udruženjima i njihovo povezivanje sa regionalnom i lokalnom samoupravom.\nSARADNjA SA INSTITUTIMA I NAUČNOISTRAŽIVAČKIM USTANOVAMA\nUčešće članica Udruženja industrije u realizaciji projekata naučno istraživačkih institucija, primena savremenih metoda rada u oblasti projektovanja, uvođenja novih tehnologija, i načina upravljanja proizvodnim sistemima, kao i implementacija standarda i direktiva Evropske Unije.


Promovisana posthumna zbirka pjesama Bojana Maksimovića | Palelive.com\nPočetna Regija Foča Promovisana posthumna zbirka pjesama Bojana Maksimovića\nPromovisana posthumna zbirka pjesama Bojana Maksimovića\nFOČA – U Centru za kulturu i informisanje u Foči večeras je promovisana posthumno objavljena zbirka pjesama “Neko putuje noćas” Bojana Maksimovića, koji je prije dvije godine tragično preminuo u Beogradu u 33. godini.\nBojanovi roditelji Milena i Vojislav Maksimović prikupili su 303 pjesme iz njegovih rukopisa ili časopisa u kojima su izlazile, a zbirku su objavili odbori Srpskog prosvjetnog i kulturnog društva “Prosvjeta” iz Pala i Foče.\nOtac pokojnog pjesnika akademik Vojislav Maksimović kaže da je bilo teško sakupiti sve pjesme, ali da je imao moralnu obavezu da to uradi.\nOn je istakao da je njegov sin bio zahtjevan i strog prema svojoj poeziji, te iz tog razloga ove pjesme nije stigao da uobliči u svoju treću samostalnu zbirku.\n“Imali smo ponude da zbirka bude objavljena u Srbiji, ali smo smatrali da to treba da bude u njegovom i zavičaju njegovih predaka, jer smo mnogo vezani za ovaj kraj”, rekao je Maksimović.\nOn je dodao da su podijelili sve primjerke knjige koje su dobili od izdavača i da ih ne misle prodavati.\nPredsjednik fočanskog odbora “Prosvjete” Radisav Mašić rekao je da je Bojan Maksimović već prvim svojim stihovima pokazao zrelost, te da je shvatao suštinu poezije – da je ona nešto uzvišeno u čovjeku i da slobode nigdje nisu tako široke kao u poeziji.\n“Ovo je poezija koja bdije nad sudbinom jednog naroda, posebno u vremenima zla i rata koje je doživio kao dijete. Ta teška tema ratnih rana duboko je ostala u njegovoj poeziji i on tu temu nije doživio kao ličnu sudbinu, već kao sudbinu kolektivnog bića, naroda i univerzuma”, rekao je Mašić.\nDirektor Centra za kulturu i informisanje Vladimir Pantović rekao je da u Maksimovićevoj poeziji preovladava istina i tuga.\n“Ne trudeći se da zadovoljava ustaljene forme, metriku i rime, on najviše pažnje posvećuje poruci, koju pjesma ostavlja i misaonoj dubini stiha, otključavajući ljudsku dušu i osvjetljavajući njene najtamnije kutke”, rekao je Pantović.\nBojan Maksimović je bio član Udruženja književnika Srbije, a za života je objavio dvije samostalne zbirke pjesama “Vrata grada” i “Svakodnevna pevanja”, te jednu zajedničku “Zlatna jesen” sa svojim vršnjacima Žarkom Plemićem i Vladimirom Pantovićem.\nNeko putuje noćas\npromocija pothumno objavljene zbirke pjesama\nPrethodni članakUpravni odbor smijenio trenera\nNaredni članakOdržana akcija čišćenja rijeke Mokranjske Miljacke


NOVI VEB SERVIS CIKLOGRAD.ME danas počinje sa radom | Pink M\nNOVI VEB SERVIS CIKLOGRAD.ME danas počinje sa radom\nNovi web servis namijenjen povećanju informisanosti, bezbjednosti i brojnosti učesnika u biciklističkom saobraćaju u Podgorici danas počinje sa radom na adresi www.ciklograd.me. Riječ je o projektu koji je, kako je saopšteno iz Crnogorskog Telekoma, pokrenulo udruženje Biciklo.me, uz podršku Telekomovog donatorskog programa „Za svako dobro“.\nDATUM: 19.05.u 12:46\nNavode da ciklograd.me korisnicima omogućava da lako pronađu lokacije na kojima mogu parkirati biciklo u Podgorici, kao i radnje u kojima je biciklo moguće iznajmiti.\n– Tu su i informacije o tome gdje su prodavnice opreme i radionice za popravku, koji ugostiteljski objekti su prilagođeni gostima koji stižu na biciklu i sl – rekli su iz Telekoma.\nDodaju da je predstavljeno i deset biciklističkih tura kroz koje biciklisti mogu bolje upoznati okolinu Podgorice, koje su prilagođene kako početnicima, tako i onima u potrazi za izazovom,\nIz Telekoma najavljuju da će korisnici moći da upotrijebe servis kako bi dali doprinos unaprjeđenju biciklističkog saobraćaja u Podgorici.\n– Preko Ciklograd.me platforme prikupljaćemo i prijave o najčešćim problemima na koje biciklisti nailaze u saobraćaju – na primjer, o nepropisno parkiranim vozilima, nebezbjednim dionicama na putu, lošem stanju staza i ulica, neodgovarajućoj signalizaciji. Ovo uključuje mogućnost da svi kojima je biciklo bilo ukradeno informacije o tome dodaju na zajedničku mapu kako bismo imali kompletan pregled i bolju sliku o tome koliko je ovaj problem u Podgorici ozbiljan – kazali su iz Crnogorskog Telekoma.\nProjekat pokrenut uz podršku Telekomovog donatorskog programa „Za svako dobro“\nNapominju da nam ciklograd.me daje priliku da radimo zajedno, analiziramo podatke o biciklističkom saobraćaju u Podgorici, dijelimo informacije i zalažemo se za bolja rješenja.\n– Stoga pozivamo sve bicikliste i biciklistkinje – i one koji bi rado da to postanu – da koriste servis i da svoja zapažanja iz podgoričkog saobraćaja podijele sa zajednicom“ – poručili su i iz udruženja Biciklo.me.\nKroz konkurs „Za svako dobro“, Telekom podržava i promoviše društveno odgovorne projekte iz različitih oblasti koje su važne za razvoj crnogorskog društva: obrazovanje, kultura i umjetnost, zaštita životne sredine i stvaranje jednakih mogućnosti za povezivanje i uključivanje u digitalno društvo, ističu iz ove kompanije.\nProjekat Ciklograd.me je nagrađen na konkursu za 2016/2017. godinu i prepoznat zbog primjene novih tehnologija u cilju promovisanja biciklizma kao alternativnog vida prevoza i zaštite životne sredine.


Dodik - Nesigurne prognoze za BiH, učiniću sve da se održi mir | Trebinje Live\nDodik - Nesigurne prognoze za BiH, učiniću sve da se održi mir\nPredsjedavajući Predsjedništva BiH Milorad Dodik izjavio je danas da nema tog proroka na svijetu koji bi mogao da prognozira šta će biti sa BiH u budućnosti, a da on lično čini i činiće sve da se održi mir i stabilnost.\n"Podijeljenost u BiH je sve veća. Ovo je zemlja apsurda, ne bih se usudio ništa prognozirati za BiH. Jedino što bih želio samo, i to ću činiti u svemu što radim, a to je da se održi mir i stabilnost", rekao je Dodik za Radio-televiziju Srbije povodom inicijative lidera SDA Bakira Izetbegovića o promjeni naziva Republike Srpske.\nDodik je istakao da, sa druge strane, Republiku Srpsku vidi u budućnosti kao jaču, bolju, zadovoljniju i okupljeniju i poručio da sastanak svih lidera i vlasti i opozicije povodom inicijative SDA svjedoči da bilo kakvi ataci na Republiku Srpsku ne mogu da prođu.\n"Republika Srpska ostaje privržena saradnji sa Srbijom i na pozicijama podrške stavovima Srbije što se tiče Kosova, odnosno sporazuma sa Prištinom i Srpska od tih stavova neće odustati", poručio je Dodik.\nGovoreći o narednim potezima, Dodik je naveo da će se ovih dana sresti sa predsjednikom Srbije Aleksandrom Vučićem, a o ovdašnjoj situaciji i svojim stavovima upoznaće u utorak i srijedu, 29. i 30. januara i visoke funkcionere EU Federiku Mogerini i Žan-Kloda Junkera.\nOn je ocijenio da Srbija ima uravnoteženu i korektnu poziciju što se tiče čitave BiH, a i Republike Srpske i da je neopravdano satanizuju u Sarajevu.\n"Svjedok sam toga kako se svakog dana i trenutka pokušava neka pakost putem diplomatskih kontakata nametnuti ili `namjestiti` Srbiji. Sarajevo nije prijateljsko prema Srbiji po pitanju Kosova. Oni bi najradije donijeli odluku da se /samoproglašeno/ Kosovo prizna, a kada kažete da bi Republika Srpska po tom njihovom osnovu tražila da se to isto učini sa njom, oni bi bili spremni da, navodno, ratuju, ali nemaju čime", rekao je Dodik.\nOn je ocijenio da su Izetbegović i SDA, nervozni zvog gubitka pozicija na lokalnom nivou, povukli nestrpljiv potez koji je otkrio njihov glavni cilj - da se ukine Republika Srpska.\nDodik je ukazao da su Bakir Izetbegović i njegova politička partija proteklih decenija dobijali sve što su htjeli od međunarodne zajednice i "servilnih političara iz Republike Srpske".\n"Svakako naviknuti na tako nešto, nervozni zvog gubitka pozicija na lokalnom nivou na izborima, a i sve lošije pozicije kod međunarodnog faktora, oni su povukli nestrpljiv potez ukazujući na svoj glavni cilj, a to je ukidanje Republike Srpske i da se ponize Srbi na ovim prostorima", rekao je Dodik.\nGovoreći o tome šta bi bilo kada bi inicijativa došla pred Ustavni sud BiH, Dodik podsjeća da član jedan, stav tri Ustava BiH kaže da BiH čine dva entiteta, Federacija BiH i Republika Srpska.\n"To je naše ime i prezime i u tom pogledu za svaki ustavni sud, za svakog pravnika je veoma jasno da ne može Ustavni sud da odlučuje o tome", istakao je Dodik.\nOn je objasnio da je ideja ili namjera Izetbegovića i SDA da se putem završetka procesa osporavanja imena stvori mogućnost da se izađe na međunarodnu scenu i tamo pokuša kod Međunarodnog suda pravde, kako su činili individualnim tužbama u slučaju "Sejdić-Finci" tvrdeći kako su ugrožena ljudska prava, dovesti do osporavanja imena Republike Srpske.\nDodik kaže da se "oni pozivaju na razne konvencije međunarodnog prava".\n"Kada se mi pozivamo na Povelju UN koja govori o pravu naroda na samoopredjeljenje, što nesumljivo Srbi imaju kao narod, onda se ovdje digne opšta gužva, svi reaguju iz međunarodne zajednice", rekao je Dodik.\nOn je podsjetio da je visoki predstavnik u BiH Valentin Incko rekao da je to neodgovorna inicijativa Bošnjaka, odnosno SDA, ali nije rekao da je to antidejtoisnka aktivnost.\n"Šta god mi progovorimo u Republici Srpskoj, on ne oklijeva da nas okarakteriše kao one koji ruše Dejton, što naravno nije istina", rekao je Dodik.\nOn je ocijenio da je glupost Izetbegovićeva izjava da je spreman da odustane od inicijative ako SNSD odustane od "zapaljivih postupaka u narednih šest mjeseci".\n"To je glupost, zamislite da jedna politička partija traži od druge da promijeni svoje ponašanje. Mi smo dobili legitimeitet na izborima. SNSD je dobio srpskog člana Predsjedništva i predsjednika Republike. SNSD je dao predsjednika vlade Republike Srpske i daće predsjedavajućeg Savjeta ministara", rekao je Dodik.\nOn je naglasio da je SNSD nezaobilazna politička partija koja može da postavlja uslove u BiH.\n"Ovdje ništa ne funkcioniše na bazi postavljanja uslova. Očigledno da sam ga dovoljno iziritirao svojim dolaskom u Sarajevo, jer je atmosfera koju su pravili u diplomatskim i drugim aktivnostima glumeći žrtvu i pokušavajući da iz toga izvuku određene benefite odavno prošla. Dakle, ja nemam namjeru da se tamo slikam niti mi je stalo do te plate koju tamo zarađujem. Tamo sam u ime Republike Srpske i srpskog naroda i tamo ću se ponašati isključivo na taj način", poručio je Dodik.\nDodik je izrazio nadu da će i međunarodni faktor pustiti političke procese u BiH.\nPovodom poziva SDA međunarodnoj zajednici da "prestane da se povlači pred Dodikovim nasrtajima na BiH", predsjedajući Predsjedništva BiH je istakao da se on vodi isključivo voljom naroda koji ga je birao.\n"Oni često pozivaju međunarodnu zajednicu da me sankcioniše. Vodim se isključivo voljom naroda koji me je birao i bavim se politikom da ne razočaram one koji su me birali", istakao je Dodik.\nOn je poručio da mu je glavni cilj, kada završi političku karijeru i bude šetao glavnom ulicom u Banjaluci, da se ljudi za njim ne okreću i ne psuju ga, nego da ga pozdravljaju sa poštovanjem.\nTAGOVI: Politika SNSD Milorad Dodik SDA Bakir Izetbegovic BiH Valentin Incko\nDodik: Ako mjere daju rezultate ponovo ćemo otvoriti škole\nDodik: Nastavu u školama vratiti od ponedjeljka, nema zatvaranja granice sa Srbijom\nLista NDP-a u Trebinju - Nova mlada lica na političkoj sceni\nDNS - za ljude i život Trebinja\nDodik: Rusija ponudila 1,2 miliona doza vakcine


BiH /Vukanović upitao vlasti RS: Da li je tačno da Vučiću prodajete Elektroprivredu RS / Radio Sarajevo\nBiH / Vukanović upitao vlasti RS: Da li je tačno da Vučiću prodajete Elektroprivredu RS\n17. 06. 2020. u 13:18:00 Fena\nNebojša Vukanović, zastupnik Srpske demokratske stranke (SDS) u Narodnoj skupštini RS postavio je danas pitanje vlastima manjeg bh. entiteta da li je tačno da Srbiji nemjeravaju da prodaju "Elektroprivredu RS".\n"Da li namjerno uništavate svako preduzeće iz sistema 'Elektroprivrede RS' kako bi ga prodali Aleksandru Vučiću da vas ponovo podrži za još jedne izbore", rekao je Vukanović na sjednici Narodne skupštine RS.\n"Šta je urađeno nakon prodaje Telekoma RS", upitao je Vukanović.\nDirektor Investiciono-razvojne banke RS Dražen Vrhovac odgovorio je Vukanoviću da su sredstva od prodaje Telekoma RS uložena u razvojne projekte u RS.\nTagovi: Nebojša Vukanović Narodna skupština RS SDS Aleksandar Vučić\nIzenadio sve / Vukanović: Hercegovinu ćemo otcijepiti od Republike Srpske\nNSRS / Vukanović predlaže "Deklaraciju o osudi napada, progona i hapšenja u Crnoj Gori"


Savanović: Poštovanje žrtvama koje su dovele do stvaranja Srpske /VIDEO/\n"Uvijek i na svakom mjestu treba da potenciramo Republiku Srpsku kao uslov biološkog opstanka srpskog naroda na ovim prostorima", poručio je Savanović na današnjem obilježavanju 26 godina od nekažnjenog ubistva 59 vojnika u Tuzli 15. maja 1992. godine.\n"Licemjerstvo je i nepravda da ovi oko nas, koji su do juče živjeli u zajedničkoj državi, vođeni podrškom međunarodnog faktora, pokušavaju da proglase genocidnom Srpsku i srpski narod, koji je u dva svjetska rata preživio genocid", ocijenio je Savanović.\n"Pucali su u zajednicu u kojoj su živjeli 70 godina, u zajednicu koja im je dala da budu narod u njoj i da budu pripadnici ravnopravnih naroda te bivše države", naglasio je Savanović.\n"Onda su došle devedesete godine 20. vijeka, kada su se ponovo probudili potomci onih što su činili zla 1941/45. godine, a nisu kažnjeni, uz muslimanski faktor koji je demografski ojačao i podržan međunarodnim mehanizmom, i proglasio zapadno od Drine BiH kao većinsku muslimansku državu", podsjetio je Svanović.\n"Ničim izazvani, ubili su kolonu nedužnih mladića, pripadnika JNA, na mučki, kukavički i neljudski način", istakao je Savanović i pozvao srpski narod da uči i poštuije svoju istoriju, svoje žrtve i heroje, uz ocjenu da je 20. vijek bio najtragičniji vijek u istoriji srpskog naroda.\n"Budite sigurni da je to dugoročan projekat i treba da budemo čvrsti, odlučni i jedinstveni u tome da migrantima nema mjesta ovdje. Neka taj problem rješavaju oni koji su do njega doveli", zaključio je ministar rada i boračko-invalidske zaštite Milenko Savanović.\nNEKAŽNJENI ZLOČINI OTVARAJU MOGUĆNOST DA BUDU PONOVLJENI\nPorodice 59 ubijenih u "Tuzanskoj koloni" ni 26 godina nakon ovog zločina muslimanskih paravojnih snaga ne mogu da žrtvama odaju počast i zapale svijeće na mjestu stradanja u Federaciji BiH, rekao je danas brat ubijenog vojnika Miodrag Vujanović.\n"Neko drugi danas na tom mjestu slavi dan pobjede, dan oslobođenja i time još dosipa so na ranu porodica nastradalih. Koga su to oni pobijedili, od koga su moj grad oslobodili? Zar svoju sramotu prikazuju kao pobjedu, zar nečiju tugu oni proslavljaju", istakao je Vujanović.\nU obraćanju porodicama ubijenih, saborcima i sugrađanima koji su počast žrtvama "Tuzlanske kolone" odali ispred spomenika na gradskom groblju Pučile u Bijeljini, on je rekao da je jedina krivica ubijenih bila to što su Srbi i što su nosili uniforme nekada zajedničke države Jugoslavije.\n"Oni slave, a mi ćemo biti ponosni na našu braću, očeve i sinove što su svoje živote ugradili u temelje Republike Srpske, čuvaćemo ih od zaborava i čekaćemo. Čekaćemo da nekome proradi svijest i da se nađu počinioci i organizatori ovog zločina i time pokažu poštovanje prema žrtvama `Tuzlanske kolone` i prema porodicama nastradalih", poručio je Vujanović.\nBrat ubijenog vojnika je rekao da ne postoje riječi utjehe i ohrabrenja i da ćutanje najbolje opisuje patnju i bol kroz koju je prošla porodica svakog nastradalog vojnika koji je ubijen 15. maja 1992. godine.\n"Ćutimo mi, a ćute i oni koji treba da kažu ko je kriv, zašto i kako se to dogodilo, jer ni poslije 26 godina nema krivca, ni odgovornosti, što čini još većom bol zbog nevino stradale nečije djece, sinova, očeva i braće", rekao je Vujanović.\nŠef kabineta gradonačelnika Bijeljine Mile Pejčić rekao je, obraćajući se okupljenima, da je sjećanje na "Tuzlansku kolonu" sjećanje na nedužne žrtve.\n"Većina njih je tek bila započela život i sve što su oni tog 15. maja 1992. godine htjeli bilo je da se bezbjedno vrate svojim kućama i porodicama. Šta su oni kome skrivili, nikome od nas ovdje do danas nije jasno, kad su se mirno povlačili iz grada u kome su do tada mirno živjeli i služili vojni rok", rekao je Pejčić.\nOn je istakao da za ovaj masakr do sada niko nije odgovarao, a da se ovaj dan u Tuzli obilježava kao dan oslobođenja grada u kome su ubijeni.\n"Ovo nije jedini zločin za koji još nema zemaljske pravde, jer domaći i međunarodni sudovi ne tretiraju sve zločine na teritoriji BiH na isti način i brojni zločini nad Srbima ostaju nekažnjeni i nakon toliko godina", rekao je Pejčić.\nIpak, poručio je on, nisu uspjeli u svojoj namjeri da Srbi nestanu sa ovih prostora, jer su se Srbi izborili za Republiku Srpsku, zahvaljujući hrabrosti i žrtvama naroda i vojske.\n"Od pravosudnih organa tražimo da počnu da rade svoj posao, ne samo u interesu pravde, već i u interesu mira, jer ako zločini prođu nekažnjeno, to otvara mogućnost da budu ponovljeni. Sve što želimo jeste da ostanemo svoji na svome i da živimo u miru sa svima", poručio je Pejčić.\nOn je istakao da žrtve ne smiju biti zaboravljene zbog pravde, mira i generacija koje dolaze.\n"Neka nam stradanje nevinih vojnika u `Tuzlanskoj koloni` bude još jedna opomena da ne dozvolimo da se ovakvi događaji ponove ne samo našem narodu, nego bilo kom narodu na ovim prostorima", zaključio je Pejčić.\nNa godišnjicu stradanja vojnika JNA u "Tuzlanskoj koloni" ministar rada i boračko-invalidske zaštite Republike Srpske Milenko Savanović je u ime Vlade Srpske izrazio zahvalnost i poštovanje svim žrtvama oslobodilačkih ratova u srpskom narodu koji su za rezulat dali Republiku Srpsku i položio vijenac na spomenik.\nU izjavi novinarima, Savanović je rekao da odlazak na mjesto stradanja u Tuzli nije omogućen, jer vlast tog grada ne dozvoljava postavljanje spomen-ploče žrtvama.\n"Mi ne želimo da trpimo poniženja. Oni se nisu udostojili ni da nam odgovore i ta ćutnja obeshrabruje i pokazuje njihovu opstrukciju, oni time ne žele da priznaju ovaj neljudski zločin i ubistvo nevinih mladih ljudi", ocijenio je Savanović.\nOn je najavio da će Republika Srpska istrajati u traženju pravde za žrtve u "Tuzlanskoj koloni" i za sve srpske žrtve u nekadašnjoj BiH.\nVijence na spomenik ubijenima u "Tuzlanskoj koloni" položili su i izaslanik predsjednika Republike Srpske Miladin Dragičević, izaslanik člana Predsjedništva BiH Milenko Ristić, porodice ubijenih, delegacije boračkih udruženja i lokalnih zajednica, te brojni građani.\nPomen nevino stradalima u "Tuzlanskoj koloni" služio je NJegovo preosveštenstvo episkop zvorničko-tuzlanski Fotije.\nU organizaciji Odbora Vlade Srpske za njegovanje tradicije oslobodilačkih ratova, obilježavanje 26 godina od stradanja pripadnika JNA u Tuzli održano je na gradskom groblju Pučile u Bijeljini.\nViše iz ove kategorije « U Prnjavoru uhapšena dvojica Bijeljinaca zbog krijumčarenja ljudi Umjesto završetka kanalizacije u gradu kolaps i neuređeni putevi /VIDEO/ »


Srednjoškolke iz Niša osmislile inovatnivnu masku za telefon - JUGPRESS\nIdeja niških srednjoškolki o plasiranju maske za mobilni telefon koja uz pomoć solarne energije puni bateriju telefona osvojila je prvo mesto na regionalnom takmičenju srednjoškolaca u preduzetničkim veštinama „Poslovni izazov” održanom onlajn u sredu i četvrtak.\nTakmičenje je okupilo 106 učenika iz 23 srednje škole iz jugoistočne Srbije, i to iz Aleksinca, Blaca, Bojnika, Bujanovca, Leskovca, Medveđe, Niša, Pirota, Prokuplja, Svrljiga, Vlasotinca, Vranja i Žitorađe. Timovi su imali zadatak da osmisle proizvod ili uslugu koji će promeniti navike ljudi u domaćinstvu koje nisu u skladu sa ekološki osvešćenim načinom života. Uz pomoć poslovnih mentora kreirali su biznis planove i video prezentacije za svoje ideje koje su drugog dana takmičenja predstavili članovima žirija.\nPobedu je odneo tim koga su činile učenice Pravno-poslovne škole u Nišu, Miljana Mitrović, Đurđa Marinović i Jana Maljković.\n“Na godišnjem nivou, prosečna osoba potroši za punjenje mobilnih uređaja 2.190 kW, što je na globalnom nivou ukupno 13.000.000 kW. Ovim inovativnim proizvodom smanjujemo zagađenje životne sredine, koje prouzrokuje ugalj potreban za proizvodnju električne energije koja se troši za punjenje mobilnih telefona”, objašnjavaju Miljana, Đurđa i Jana.\nDrugo mesto osvojio je tim “PellPlant” iz Srednje škole “Dušan Trivunac Dragoš” u Svrljigu, dok je treće mesto pripalo timu “Solaris doo” koga čine učenici Ekonomsko-trgovinske škole u Vranju.\nTakmičenje “Poslovni izazov” je pokrenuto pre dvanaest godina sa namerom da podstakne srednjoškolce da upotrebe svoje veštine na inovativan način kako bi unapredili svoj preduzetnički duh i povećali svoje mogućnosti za zapošljavanje. U toku školske godine na šest regionalnih Poslovnih izazova učestvuje više od 600 učenika iz 90 opština u Srbiji u kojima se sprovode obrazovni programi Dostignuća mladih iz oblasti preduzetništva i finansijske pismenosti.


Zoronjić i Striković uputili Predlog rezolucije o zločinu u Štrpcima – Sjever Crne Gore\nZoronjić i Striković\n„Razlog za donošenje ove Rezulucije je namjera da se doprinese ostvarivanju minimuma pravičnosti za porodice žrtava teškog zločina u Štrpcima“, piše u obrazloženju.\nRezoluciju se, kako je navedeno, podnosi „u namjeri da se država Crna Gora i crnogorsko društvo na primjeren način odnese prema teškom zločinu od strane paravojnih formacija, otmici i ubistvu 20 nevinih ljudi, mahom Bošnjaka, od kojih su osmoro bili građani Crne Gore, a koji se dogodio u vozu na relaciji Bar-Beograd, u mjestu Štrpci, opština Rudo, Bosna i Hercegovina, 27. februara 1993. godine“.\nDodaju i da su svjesni da država Crna Gora, posebno u prvim godinama nakon zločina, nije pružila adekvatan odgovor na tragediju ovih porodica, kao i da sve do današnjeg dana porodice ubijenih u Štprcima, nijesu bile predmet adekvatne brige državnih organa.\nPodsjećaju na iskazanu političku volju za evropskom perspektivom Crne Gore, koja između ostalog podrazumijeva podršku procesu pomirenja na prostoru biše Jugoslavije, kažnjavanje ratnih zločina i podsticanja žrtava i njihovih potomaka na traženje pravde. Inicijativu su, kako su objasnili, podnijeli i polazeći od činjenice da država Crna Gora ima moralnu obavezu prema porodicama žrtava užasnog zločina u Štrpcima. U Rezoluciji piše da država Crna Gora (još jednom) osuđuje ovaj teški zločin, iskazuje i pijetet prema žrtvama i poziva na svobuhvatnu istragu i kažnjavanje svih počinioca. „Skupština upućuje apel pravosudnim organima Crne Gore, Srbije i Bosne i Hercegovine da se nastavi sa istragom, procesuiraju i privedu pravdi svi nalogodavci i izvršioci, budući da se nakon 29 godina od otmice i stradanja, sa samo dvojicom pravosnažno osuđenim, nikako ne može govoriti o obezbjeđivanju pravičnog epiloga istrage ovog teškog zločina, i da se nastavi potraga za posmrtnim ostacima žrtava. Skupština Crne Gore poziva Vladu Crne Gore da porodicama žrtava stradalih u Štrpcima isplati adekvatnu novčanu potporu u jednokratnom iznosu ili trajno socijalno zbrine porodice i spremnost da nađe pravni mehanizam za dodjeljivanje statusa civilnih žrtava rata porodicama otetih, kao izraz solidamosti i moralne podrške“, navodi se u Rezoluciji. Kako se dodaje, Skupština poziva Vladu Crne Gore da utvrdi primjerenu finansijsku odštetu za porodice stradalih u Štrpcima, vodeći računa o težini zločina i činjenici da se najveći broj ovih porodica nalazi u stanju društvene izolacije i socijalne potrebe. „Poziva se Vlada da ovu svoju obavezu izvrši u što skorijem roku, a najkasnije do 1. oktobra 2022.godine“, piše u Rezoluciji.\nPrevPredhodniOpština Tuzi dodijelila sredstva sportskim klubovima na osnovu konkursa\nSledećiSilver najavio proširenje NBA lige, dva grada imaju velike šanseNext


O Nama - Beskrajna Prica\nDOBRODOŠLI U BESKRAJNU PRIČU\nNajveći izazov i najvažniji zadatak roditelja je da odgaje i obrazuju pametnu, uspešnu i odgovornu decu koja će izrasti u dobre ljude i učiniti nas ponosnim, zato smo mi tu – da usmerimo i pomognemo!\nPrivatna predškolska ustanova Beskrajna priča akreditovana od strane Ministarstva prosvete, nauke i tehnološkog razvoja, vrši upis dece uz subvencije grada Beograda.\nSmeštena u mirnom i tihom delu Voždovca u kući od preko 300 kvadratnih metara, uređenoj prirodnim materijalima neškodljivim za decu, pruža idealne uslove za bezbrižno odrastanje kroz igru i učenje u pozitivnoj i podsticajnoj atmosferi.\nPosebno smo ponosni na prostrano dvorište od preko 100 kvadratnih metara opremljenim brojnim sadržajima jer smo svesni da su svakodnevni boravak na svežem vazduhu i fizička aktivnost od presudnog značaja za pravilan razvoj dece predškolskog uzrasta.\nRad sa decom odvija se isključivo pod nadzorom stručnih lica koja čine kvalifikovani vaspitači, medicinske sestre-vaspitači, pedagog, filolog, profesor sporta i ostali članovi tima.\nRad u malim grupama omogućava individualni pristup svakom detetu i pruža mogućnost vaspitačima da ostvare pun potencijal svakog deteta.\nPredškolski uzrast kod dece je period koji je najbitniji za razvoj zdravih navika u ishrani zato Beskrajna priča sarađuje sa specijalizovanom kuhinjom za proizvodnju i dostavu isključivo dečjih obroka.\nNaši obroci su pripremljeni od pažljivo odabranih svežih namirnica najboljeg kvaliteta, a sve namirnice prolaze kroz strogo kontrolisanu termičku obradu po HACCP sistemu.\nJelovnik je isplaniran od strane nutricioniste kako bi zadovoljio dnevne potrebe dece svih uzrasta, a po potrebi pripremamo i obroke za decu sa specijalnom ishranom (alergije i posebni režimi ishrane).\nZavirite u naš svet beskrajne igre i učenja u kome je sve moguće! Upis je u toku uz subvencije grada Beograda.\nPodsticajna sredina za razvoj i individualni pristup su samo neki od kvaliteta koje Beskrajna priča nudi. Proverite zašto je ovo pravo mesto vaše dete


OZNAKA "HITNO": DEPEŠA OTKRIVA PLAN RIO TINTA U SRBIJI | Web-Tribune.com\nHome / TEMA DANA / OZNAKA „HITNO“: DEPEŠA OTKRIVA PLAN RIO TINTA U SRBIJI\nRio Tinto razmatra mogućnost izgradnje postrojenja sa većim kapacitetima za iskopavanje i preradu litijuma nego što je sada planirano, stoji u dokumentu nastalom nakon sastanka srpske ambasadorke u Briselu i direktora Rio Tinta, a u koji su novinari BIRN imali uvid. Direktor Rio Tinta potvrđuje da je do sastanka došlo, ali tvrdi da je priča o projektu Jadar 2 „činjenično netačna“.\nU pomenutom dokumentu se navode detalji razgovora ambasadorke Srbije pri EU Ane Hrustanović i Lorensa Dešambenoa, glavnog direktora za spoljne poslove kompanije Rio Tinta koji je održan 8. juna u Briselu. Ovaj dokument ima dve strane i poslat je pod oznakom „hitno“, a u njemu se navodi da je sastanak zakazan na inicijativu Lorensa Dešambenoa, prenosi BIRN.\nDirektor je potvrdio da je sastanak održan i da je bio deo redovne procedure obaveštavanja o najnovijim dešavanjima u projektu Jadar. Na pitanje novinara da pojasni šta je projekat „Jadar 2“ i kada planiraju da ga predstave srpskoj javnosti, on je odgovorio da je pitanje novinara „činjenično netačno“.\nMeđutim, u dokumentu u koji je BIRN imao uvid, koji je nastao nakon sastanka, stoji da je Dešambenoa tom prilikom srpskoj predstavnici u Briselu kazao da Rio Tinto „razmatra mogućnost brže realizacije aktuelnog projekta“ i eventualno proširenje projekta.\nOn je „posebno naglasio da je nakon razgovora u Beogradu (sa predsednikom Vučićem, prim.nov.), Rio Tinto odlučio da izvrši ponovnu procenu rokova za realizaciju postojećeg projekta, kako bi isti bio završen ranije nego što je planirano. Pored toga, razmotriće se i mogućnost proširenja projekta, odnosno izgradnje postojenja sa većim kapacitetima za iskopavanje i preradu litijuma (projekat Jadar 2)“.\nIz srpskog predstavništva Rio Tinta nije odgovoreno na pitanja koja su novinari poslali, i rečeno im je da se jave u ponedeljak. Ambasadorka Srbije pri EU Ana Hrustanović takođe nije odgovorila na pitanja novinara.\nMarija Alimpić iz udruženja „Ne damo Jadar i Rađevinu“ kaže da su od svojih izvora čuli da je Rio Tinto sa Vučićem razgovarao o projektu „Jadar 2“.\n„Znamo da to imaju u planu. Mi smo protiv i Jadra 0 i Jadra 1 i Jadra 2“, kaže ona navodeći da znaju šta to proširenje projekta zaista znači.\nMarijana Trbović Petković iz udruženja „Ne damo Jadar“ kaže da oni nemaju informacije o projektu „Jadar 2“, a na pitanje o potencijalnom proširenju kapaciteta kažu da je cela priča o rudniku katastrofa i da su prekjuče dobili promenjeni nacrt prostornog plana u kome je zona rudnika proširena.\n„Saslušaćemo ih kada budu došli ovde i objasnili šta su do sada istražili i ko će da garantuje zdravlje našoj deci. Dvadeset njiva je mrtvo kao da ste u pustinji, što ne pokažu posledice njihovog istraživanja“, kaže Marijana Trbović Petković, predstavnica udruženja.\nPotreba za boljom komunikacijom sa stanovništvom, bio je jedan od zaključaka sastanka srpske ambasadorke i direktora Rio Tinta.\n„Neophodno je da se poboljša komunikacija sa svim zainteresovanim stranama, posebno sa lokalnim stanovništvom i organizacijama građana. Najveću pažnju je potrebno posvetiti pitanjima u vezi sa životnom\nsredinom (zaštita voda, odlaganje otpada i dr), ali bi bilo dobro i da Rio Tinto pokrene programe usmerene na stanovništvo (relokacija, izgradnja lokalnih puteva i sl.)“, stoji u dokumentu. Ne navode se detalji kako bi to trebalo uraditi.\nDešambenoa je, kako stoji u dokumentu, razgovore izvršnog direktora Rio Tinta Jakoba Stausholma i predsednika Srbije ocenio kao uspešne, naglašavajući da obe strane žele da realizacija postojećeg projekta teče neometano. „Podrazumeva se da je jedan od osnovnih preduslova za dalje aktivnosti ispunjavanje najviših ekoloških standarda“, navodi se u dokumentu.\nVučić je 4. juna rekao da je država spremna da sprovede referendum o projektu izgradnje rudnika litijuma, a kao razloge zbog čega misli da bi projekat bio koristan za Srbiju, naveo je ekonomski i demografski napredak. Između ostalog, naveo je i mogućnosti saradnje sa velikim automobilskim kućama koje bi mogle da za početak krenu sa izgradnjom pogona za proizvodnju električnih baterija, a onda i električnih vozila. Ova tema pominje se i u dokumentu koji je srpska misija u Briselu poslala u sedište Ministarstva spoljnih poslova.\nIz dokumenta novinari saznaju da je Rio Tinto već uspostavio inicijalne kontakte sa tri nemačke automobilske kompanije – Dajmler Mercedes, Folksvagen i BMW-om.\n„Načelno je dogovoren sastanak izvršnih direktora Rio Tinta i Folksvagena, a u slučaju da sve strane prepoznaju zajednički interes, bio bi realizovan sastanak izvršnih direktora sa vlastima u Beogradu“, navodi se u dokumentu. Razgovori sa preostale dve kompanije su još u početnoj fazi.\nObjašnjavajući da je sa Vučićem postignut dogovor o kontaktima sa najvećim proizvođačima automobila i eventualnoj izgradnji pogona za proizvodnju elektičnih baterija, u dokumentu se međutim podvlači da treba uvažiti činjenicu „da su ‘prirodni partneri’ u ovom trenutku Kina, Japan i još neke azijske države“.\nIzvori BIRN-a iz Nemačke potvrđuju da je malo verovatno da nemačke kompanije prihvate ponudu o gradnji svojih fabrika u Srbiji. Sa obzirom na to da sve tri automobilske kompanije imaju sedište u Nemačkoj, direktori Rio Tinta planiraju da se sastanu sa nemačkim diplomatama pri EU u Briselu.\n„Nastavljaju kontakte i sa visokim funkcionerima EU, posebno sa potpredsednikom Evropske komisije M. Šefčovičem“, stoji u dokumentu.\nLorens Dešambenoa, direktor za spolje komunikacije Rio Tinta, za BIRN kaže da je juče je bio njihov prvi sastanak sa potredsednikom Evropske komisije Marošem Šefčovičem gde su navodno razgovarali o održivoj energiji i njenoj mogućoj primeni u Srbiji. Iz kabineta Šefčoviča nisu odgovorili na novinarska pitanja.\n„Evropskoj Uniji odgovara da se litijum kopa kod nas jer im je jeftinije da ga dovezu odavde nego iz Južne Amerike ili Kine. Njima će naš predsednik ustupiti šta god žele, a oni će ga zadržati na vlasti još 10-20 godina“, kaže ona dodajući da oni traže da se ukine celokupan projekat Jadar, e ne samo da ode Rio Tinto. „Podjednako je štetno da li ga radili Kinezi ili oni“, zaključuje ona.\nInače, BIRN je nedavno došao do rezultata laboratorijskih ispitivanja kvaliteta procurelih podzemnih voda, čiji uzorci su uzeti krajem aprila 2021. godine od strane stručnjaka Instituta Jaroslav Černi i Zavoda za javno zdravlje Šaba, po nalogu kompanije Rio Tinto, a na insistiranje meštana.\nPrevious BRITANCI O AMERIČKOM IZVEŠTAJU: NUKLEARNI RAT NA POMOLU?\nNext UDARNO! SPREMJU ZAKON KOJI OMOGUĆAVA ODUZIMANJE IMOVINE U VREME KRIZA!


Elektrotehničar za elektroniku na vozilima, četvrti stepen, vanredno školovanje\nElektrotehničar za elektroniku na vozilima - četvrti stepen\nElektrotehničar za elektroniku na vozilima - četvrti stepen - Audio verzija\nKo god ima interesovanja za oblast elektrotehnike, a uz to je zainteresovan i za automobile i rad na njima, svakako ima mogućnost da se školuje za zanimanje elektrotehničar za elektroniku na vozilima. Ona osoba koja bude stekla diplomu za konkretno zanimanje će biti zadužena ne samo da vrši ugradnju različitih uređaja na motorna vozila, već i da vodi računa o njihovom pravilnom održavanju, ali će po potrebi da izvršava i popravke.\nRedovno školovanje za ovaj obrazovni profil je dostupno u mnogim gradovima širom Srbije, a u kojima Obrazovni centar Akademije Oxford ima otvorenu poslovnicu, a nastava traje ukupno četiri godine, uzevši u obzir da se radi o obrazovnom profilu četvrtog stepena.\nApsolutno svako ko bude pohađao redovnu nastavu, ali i oni kandidati koji se odluče da vanredno završe školovanje u okviru ovog smera, stiču priznatu diplomu koju mogu da upišu u radnu knjižicu. Zapravo je diploma koju pomenuta institucija izdaje u istom rangu sa svakom diplomom koju će da izda bilo koja elektrotehnička škola ili specijalizovana tehnička srednja škola na teritoriji Srbije, a koja organizuje nastavu za ovaj obrazovni profil. Pored toga što mogu da zahtevaju njeno upisivanje u radnu knjižicu, kandidati imaju apsolutno pravo i da je prilikom konkurisanja za zaposlenje prilože i to kao pravno validan dokument kojim dokazuju nivo stečenih kvalifikacija, ali isto tako im je dozvoljeno i da prilikom upisivanja na neku višu školu, odnosno izabrani fakultet prilože taj dokument kao relevantan dokaz.\nKako osoba koja se kvalifikuje za zanimanje elektrotehničar za elektroniku na vozilima često radi u ne tako prijatnom ambijentu, budući da određene poslove obavlja u okviru samog auto servisa, a neke ipak mora obavljati i napolju, to se zahteva i dobra fizička kondicija od svakoga ko želi da se za njega kvalifikuje.\nKao što je već navedeno, uz redovnu nastavu, ova obrazovna institucija organizuje po potrebi i vanredno školovanje za navedeno zanimanje, a uzevši u obzir da se radi o obrazovnom profilu četvrtog stepena, to svi koji su imali priliku da se kvalifikuju za neko zanimanje trećeg stepena, sada imaju pravo da izvrše dokvalifikaciju. Isto tako je u ponudi i prekvalifikacija, a taj postupak je vezan za one kandidate koji već poseduju diplomu za neko od zanimanja četvrtog stepena, ali imaju želju da se kvalifikuju i za ovo.\nŠto se tiče koncepta same nastave, podrazumeva se da je u potpunosti ispoštovan nastavni program koji je za ovaj obrazovni odredilo nadležno Ministarstvo prosvete, nauke i tehnološkog razvoja Republike Srbije. Pored mnogobrojnih stručnih predmeta, tokom četiri godine se izučavaju i različiti opšti predmeti, stim da su ona četiri, da kažemo standardna, zastupljena u toku svake školske godine A to su predmet srpski jezik i književnost, kao i matematika, te strani jezik i nastava fizičkog vaspitanja. Na nivou cele republike je za sve obrazovne profile četvrtog stepena, pa tako i za zanimanje elektrotehničar za elektroniku na vozilima, određeno pohađanje nastave u okviru jednog obaveznog izbornog predmet, te se svaki pojedinačni učenik opredeljuje između praćenja verske nastave ili predmeta nazvanog građansko vaspitanje.\nTokom prve godine školovanja, izuzev pomenutih opštih predmeta, zastupljeni su još i predmeti muzička kultura, računarstvo i informatika i hemija, te likovna kultura i biologija, kao i nastavni predmeti fizika i historija, a koji se nalaze u programu za sve 4 godine školovanja. Kandidati će u toku trećeg razreda da izučavaju i opšti predmet sociologija, a filozofija je planirana za četvrtu godinu školovanja.\nSasvim je jasno da su stručni predmeti zastupljeniji u nastavnom programu, te da ima onih koji se izučavaju samo po jednu školsku godinu, ali svakako postoje i oni koji su u nastavnom planu za više godina. Najpre da naglasimo da učenici u toku prvog razreda, uz sve do sada navedene predmete imaju još i preduzetništvo i predmet konstrukcioni materijali, kao i tehničko crtanje, ali i predmet elektrotehnički materijali i industrijska geografija u elektrotehnici, te osnove elektrotehnike, a što je predmet koji je takođe obuhvaćen nastavnim programom i za drugu godinu školovanja na smeru elektrotehničar za elektroniku na vozilu. A pored njega, u programu za drugi razred su prisutni i predmeti elektronika, električni i elektronski sistemi na vozilu i motori SUS i motorna vozila, stim da moramo naglasiti da su sva ta tri predmeta zastupljena i tokom trećeg razreda, ali je nastavni predmet električni i elektronski sistemi na vozilu takođe naveden i u programu za četvrti razred školovanja. Isto tako je predviđeno da se predmet preduzetništvo izučava i u završnoj godini, a uz sve navedene je tokom završne godine prisutan i predmet uvod u analizu.\nNastava je koncipirana tako da je praksa predviđena u poslednja dva razreda, stim da se i pojedini stručni predmeti sastoje od teorijskog dela i praktičnog, to jest od vežbi, a pojedinačnim polaznik će dobiti precizne informacije o njihovom trajanju i uopšteno o sprovođenju prakse.\nZa sve dodatne informacije vezano za redovno i vanredno školovanje, ali i za prekvalifikaciju i dokvalifikaciju za zanimanje elektrotehničar za elektroniku na vozilima stojimo na raspolaganju svima koji su zainteresovani!\nElektrotehničar za elektroniku na vozilima - spisak predmeta po godinama:\nSpisak gradova za zanimanje - Elektrotehničar za elektroniku na vozilima


Kancelarija funkcioniše pod okriljem Saveta na čijem je čelu Tomislav Nikolić, Foto: Stefan Jokić\nOn je po odlasku sa funkcije šefa države otišao u penziju i sada kao bivši predsednik države mesečno prima 97.282 dinara\nObjavljeno: 04.04.2020. 09:56h\nNajmanje 1,4 miliona evra iz budžeta Srbije u poslednje tri i po godine izdvojeno je za rad Kancelarije za saradnju sa Rusijom i Kinom, a javnosti je krajnje nepoznato čemu ona služi i koje su njene aktivnosti.\nKancelarija funkcioniše pod okriljem Saveta na čijem je čelu Tomislav Nikolić, koji je upravo zahvaljujući toj poziciji zadržao niz privilegija, među kojima i boravak u predsedničkoj vili na Dedinju. Njeno mesečno održavanja od oko tri hiljade evra i dalje plaćaju građani Srbije.\nPrethodnih dana na beogradski aerodrom sletelo je više aviona sa medicinskim aparatima i drugim zaštitnim sredstvima za borbu protiv koronavirusa koji su u vidu pomoći iz Kine dopremljeni u Srbiju. U Beograd je sleteo i avion “iljušin” putem kojeg je Srbiji dopremljena pomoć iz Rusije.\nMeđu onima koji su dočekivali pomoć iz Moskve i Pekinga nije bilo ni Tomislava Nikolića, niti bilo koga iz Kancelarije za saradnju sa Rusijom i Kinom.\nI Savet i Kancelarija za saradnju sa Rusijom i Kinom formirani su 2017. godine, nakon odluke Nikolića da se ne kandiduje na predsedničkim izborima. On je ubrzo imenovan za predsednika Nacionalnog saveta za koordinaciju saradnje sa Ruskom Federacijom i Kinom, a tom savetu je dodeljena i kancelarija na čijem je čelu njegov dugogodišnji saradnik Nedeljko Tenjović.\nOdržavanje vile Nikolića građane košta 3.400 evra\nŠta radi bivši predsednik države, javnosti je i dalje nepoznato. Zna se da se po isteku predsedničkog mandata nije iselio iz vile u Užičkoj 23, koja je prema Uredbi Vlade bila određena za predsedničku rezidenciju. Godinu dana pošto je Nikolić otišao sa funkcije predsednika Srbije, ta Uredba je promenjena i vila na Dedinju određana je za rezidenciju predsednika Saveta za saradnju sa Rusijom i Kinom.\nTomislav Nikolić ne prima platu kao predsednik Saveta za saradnju sa Rusijom i Kinom. On je po odlasku sa funkcije šefa države otišao u penziju i sada kao bivši predsednik države mesečno prima 97.282 dinara.\nIako odavno nije predsednik države, održavanje tog objekta i dalje plaćaju građani Srbije. Kako je objavio Insajder u novembru 2018, prosečni mesečni troškovi koje država pokriva za njeno održavanje iznose približno 400.000 dinara, što je oko 3.400 evra.\nOsim toga, građani Srbije su od 2017. do danas platili najmanje 1,4 miliona evra za funkcionisanje Kancelarije za saradnju sa Rusijom i Kinom. Pre tri godine za njen rad iz budžeta je izdvojeno 38 miliona dinara, 2018. oko 50 miliona, a 2019. 42,3 miliona dinara. Ove godine iz Kancelarija će koštati građane Srbije 42,4 miliona dinara.\nNa pitanje šta je sve Kancelarija uradila do sada, njen direktor Nedeljko Tenjović za portal Nova.rs nije želeo da odgovori, uz obrazloženje “da nije raspoložen da sada o tome razgovara” i da o tome možemo da pričamo “kad sve ovo prođe”.\nNa našu konstataciju da se stiče utisak da telo ne radi ništa, Tenjović kaže da je to samo utisak.\n“Mi izdajemo saopštenja, ali ih mediji ne reprodukuju. Pozivamo novinare na bitne događaje, ali se pojavi jedan ili dva medija”, kaže on za Nova.rs.\nUpitan zašto niko iz Kancelarije nije bio prisutan prilikom dopremanja pomoći iz Rusije i Kine, Tenjović navodi da postoji propisan postupak ko može da se pojavi na aerodromu.\n“Zamislite koliko bi ljudi u ovakvoj situaciji bilo prisutno na jednom mestu, da smo se mi pojavili”, odgovara Tenjović, koji nije konkretno odgovorio da li je Kancelarija na čijem je čelu učestvovala u razgovorima o dostavljanju pomoći iz Rusije i Kine.\nFRANCUZI, ENGLEZI I NEMCI SE ZAHVALILI SRBIJI: Dačić dobio 3 veoma važna pisma, pročitajte šta piše u njima!\nVUČIĆ POSLAO SNAŽNU PORUKU PUTINU: Ovo je objavio predsednik Srbije (FOTO)\nKRIZNI ŠTAB KOJIM PREDSEDAVA ANA BRNABIĆ DEFINISAO KONAČNE MERE ZA VIKEND! Ovako stoje stvari!\nTomislav NikolićKancelarijaDedinjeSNSKancelarija za saradnju sa Rusijom i Kinom\ndokumentarac o epstajnu\nGOST MILIJARDERA PEDOFILA NA OSTRVU STRAVE BIO JE I ČOVEK KOJI JE MNOGO ZLA NANEO SRBIMA: Procureli novi detalji\nPOBEDILI SMO U KONKURENCIJI TRI DRŽAVE: Vučić u Smederevskoj Palanci na postavljanju kamena temeljca\nSAVO PRELOMIO: Partizan registrovao novog igrača za finiš Superlige!


Premijerka Brnabić sa predstavnicima Samouprave Srba u Mađarskoj: Unapredićemo položaj srpske manjine - Naši u svetu\nPremijerka Brnabić sa predstavnicima Samouprave Srba u Mađarskoj: Unapredićemo položaj srpske manjine\nObjavljeno 12/02/20 u 18:30\nPremijerka Ana Brnabić razgovarala je danas sa predstavnicima Samouprave Srba u Mađarskoj o načinima za unapređenje položaja srpske manjine u toj zemlji, istakavši da će Vlada Srbije pomoći u realizaciji proritetnih projekata, ali i na prevazilaženju biroktratskih prepreka kako bi već odobrena sredstava mađarske vlade za projekte od izuzetnog značaja za naš narod mogla da budu iskorišćena.\nSagovornici su premijerki Brnabić preneli da je politički status Srba u Mađarskoj u ovom trenutku na istorijskom maksimumu, a da i dalje ima prostora za napredovanje kroz rad Mešovite međuvladine komisije.\nPredstavnici Samouprave Srba u Mađarskoj ukazali su da je veoma važno da učenici dobiju udžbenike na srpskom jeziku i ćirilici, geografske i istorijske atlase i bukvare i da bi takva pomoć matice bila od izuzetnog značaja, saopšteno je iz kabineta premijerke Srbije.\nPosebno je naglašeno da bi pomoć Srbije bila dragocena ukoliko bi se obezbedila nedostajuća sredstva za proširenje obrazovnog centra “Nikola Tesla” u Budimpešti, za kupovinu zgrade za školski internat, jer je to stecište srpskih đaka iz celog regiona, ne samo Mađarske.\nMeđu prioritetima je i škola u Segedinu, gradu koji slovi za svetovni centar srpske zajednice, a za čiju izgradnju su obezbeđena sredstva.\nPremijerka Brnabić je sagovornicima poručila da će Vlada Srbije preduzeti konkretne korake kako bi se realizacija započetih projekata privela kraju, škola u Segedinu dobila pravni status instituta od javnog značaja i intenzivirao rad Međuvladine mešovite komisije.\nSastanku u zgradi Vlade Srbije prisustvovali su i predsednica Samouprave Srba u Mađarskoj Vera Pejić Sutor i delegat i portparol srpske nacionalnosti u Parlamentu Mađarske Ljubomir Aleksov i direktorka srpskog obdaništa, osnovne škole, gimnazije i kolegijuma “Nikola Tesla” u Budimpešti Jovana Lastić.


Ronioci FUCZ u naselju Kopčić kod Bugojna izvukli tijelo mladića koji je jučer u večernjim satima nestao u rijeci Vrbas | Federalna uprava civilne zaštite\nRonioci FUCZ u naselju Kopčić kod Bugojna izvukli tijelo mladića koji je jučer u večernjim satima nestao u rijeci Vrbas\nMersed Letić skočio je u Vrbas sa skakaonice visine 12 metara sa koje je često skakao. Društvo, s kojim je cijeli dan sjedio pored rijeke, odmah je krenulo u potragu ali bez uspjeha. Njegova porodica je sinoć oko 20.00 sati kontaktirala Operativni centar Federalne uprave civilne zaštite, nakon čega su se pripadnici FUCZ, zajedno sa direktorom Fahrudinom Solakom, odmah uputili na teren i u jedan sat iza ponoći ušli u vodu. Nakon što je tijelo izvučeno iz vode ekipa medicinara je konstatovala da je riječ o utapanju, dok će obdukcijom biti utvrđen tačan uzrok smrti.\n: Pripadnici Federalne uprave civilne zaštite (FUCZ) jutros su oko 02.00 sata pronašli tijelo tridesetosmogodišnjeg Merseda Letića koji je jučer poslijepodne u naselju Kopčić kod Bugojna skočio u rijeku Vrbas poslije čega nije izronio.\nTijelo nestalog mladića, nakon prvog zarona i izuzetno slabe vidljivosti (oko pola metra), pronašli su pripadnici ronilačkog tima FUCZ na dubini od 3.90 metara.\nMersed Letić, koji je inače živio sam, skočio je u Vrbas sa skakaonice visine 12 metara sa koje je često skakao. Društvo, s kojim je cijeli dan sjedio pored rijeke, odmah je krenulo u potragu ali bez uspjeha.\nNjegova porodica je sinoć oko 20.00 sati kontaktirala Operativni centar Federalne uprave civilne zaštite, nakon čega su se pripadnici FUCZ, zajedno sa direktorom Fahrudinom Solakom, odmah uputili na teren. Dio tima je već u 23,30 sati bio na lokaciji u Kopčić polju, izvršio izviđanje prikupio informacije, obavio razgovor sa očevicima i porodicom te nadležnim u PU Bugojnu, nakon čega su ronioci FUCZ iza jedan sat poslije ponoći ušli u vodu gdje su već u prvom zaronu, za manje od 30 minuta, pronašli tijelo.\nNakon što je tijelo izvučeno iz vode ekipa medicinara je konstatovala da je riječ o utapanju, dok će obdukcijom biti utvrđen tačan uzrok smrti.\nUviđajem na mjestu događaja rukovodio je dežurni kantonalni tužilac uz prisustvo vještaka sudske medicine.\nDirektor Solak je i nakon ove tragedije, po ko zna koji put, ponovio kako nikad nije dosta priče o tome koliko je voda opasna.\nU potragu koju su odmah pokrenuli porodica i prijatelji, osim FUCZ, bila je uključena Gorska službe spašavanja, jedinica Bugojno i službenici PU Bugojno.\n« Na lokaciji Varošluk kod Turbeta u općini Travnik deminirano 95.266 m² sumnjive površine\tPripadnici FUCZ iz rijeke Bosne izvukli tijelo žene koja je nestala jučer u Ilijašu »


SAM :: SAM Kokteli :: Regus - SAM koktel “Budućnost poslovanja je već stigla”\nNaslovna :: Aktivnosti :: Biznis promo i networking :: SAM Kokteli :: Regus - SAM koktel “Budućnost poslovanja je već stigla”\nKoktel je obeležio svečano otvaranje novih poslovnih prostorija kompanije Regus, koje predstavljaju najnoviji koncept modernog poslovanja u Srbiji. Veliki broj gostiju imao je priliku da se bliže upozna sa savremenim kancelarijama i profesionalnim salama za sastanke.\nPrisutnima se ispred kompanije Regus obratila regionalna menadžerka, Katerina Manou i poželela ugodnu dobrodošlicu. Predsednik SAM-a Milan Petrović se zahvalio kompaniji Regus koja je prepoznala Srpsku asocijacija menadžera kao kredibilnog partnera i najavio uspostavljanje poslovne saradnje.\nGospodin Petrović je izrazio veliko zadovoljstvo što će, po prvi put, poslovna javnost u Srbiji imati pristup modernom poslovnom prostoru širom sveta, gde god da se naši menadžeri nalaze. Svi zainteresovani članovi SAM-a biće u mogućnosti da koriste poslovne prostorije u Beogradu, kao i u 100 zemalja širom sveta, putem Regus Preferred Membership Card u trajanju od 12 meseci. Korišćenjem ove kartice, naši članovi ostvariće mnoge pogodnosti u Beogradu, ali i u drugim zemljama sveta.\nLjubazno osoblje kompanije Regus je svim zainteresovanim gostima pokazalo izgled poslovnih prostorija i konferencijskih sala i detaljno ih uputila u pogodnosti korišćenja ovih prostorija. Nastavak večeri je protekao u izuzetnoj atmosferi i prijatnom druženju svih prisutnih.


Orban primio kinesku vakcinu - Povezane vesti - Naslovi.net\nBUDIMPEŠTA - Mađarski premijer Viktor Orban primio je vakcinu protiv korona virusa koju je razvila kineska kompanija Sinofarm. „Vakcinisan”, objavio je danas Orban na svom nalogu na Fejsbuku uz fotografije na kojima se vidi kako prima vakcinu… »\nMađarski premijer Viktor Orban vakcinisan je protiv koronavirusa vakcinom koju je razvio kineski Sinofarm, objavio je on u nedelju na svojoj zvaničnoj Facebook stranici, u trenutku kada Mađarska nastoji da ubrza svoj program vakcinacije građana… »\n"Vakcinisan", objavio je Orban na svom nalogu na Fejsbuku uz fotografije na kojima se vidi kako dobija vakcinu. Mađarska je prva zemlja Evropske unije u kojoj je počela vakcinacija kineskom vakcinom Sinofarm protiv korona virusa, a prethodno je počela… »\nMađarski premijer Viktor Orban primio je vakcinu protiv korona virusa koju je razvila kineska kompanija Sinofarm. "Vakcinisan", objavio je Orban na svom nalogu na Fejsbuku uz fotografije i snimak na kojima se vidi kako dobija vakcinu. COVID 2/110. Oltva… »\nOrban se “pelcovao” protiv korone – i to kineskom vakcinom\nMađarski premijer Viktor Orban primio je vakcinu protiv koronavirusa, koju je razvila kineska kompanija Sinofarm. “Vakcinisan”, objavio je Orban na svom Fejsbuk nalogu. Mađarska je prva zemlja Evropske unije u kojoj je počela vakcinacija kineskom… »\nMađarski premijer Viktor Orban primio je vakcinu protiv korona virusa, koju je razvila kineska kompanija Sinofarm. Mađarski premijer Viktor Orban primio je vakcinu protiv korona virusa, koju je razvila kineska kompanija Sinofarm. "Vakcinisan", objavio… »\nMAĐARSKI premijer Viktor Orban primio je vakcinu protiv korona virusa koju je razvila kineska kompanija Sinofarm. "Vakcinisan", objavio je danas Orban na svom nalogu na Fejsbuku uz fotografije na kojima se vidi kako prima vakcinu, preneo je Rojters… »\nMađarski premijer Viktor Orban primio je vakcinu protiv korona virusa, koju je razvila kineska kompanija Sinofarm. "Vakcinisan", objavio je Orban na svom nalogu na Fejsbuku uz fotografije na kojima se vidi kako dobija vakcinu. Mađarska je prva zemlja… »\nBUDIMPEŠTA: Mađarski premijer Viktor Orban primio je vakcinu protiv korona virusa, koju je razvila kineska kompanija Sinofarm. "Vakcinisan", objavio je Orban na svom nalogu na Fejsbuku uz fotografije na kojima se vidi kako dobija vakcinu.… »\nMađarski premijer Viktor Orban primio je vakcinu protiv korona virusa, koju je razvila kineska kompanija Sinofarm. "Vakcinisan", objavio je Orban na svom nalogu na Fejsbuku uz fotografije na kojima se vidi kako dobija vakcinu. Kurir.rs/Tanjug Kurir… »


U Srbiji će biti zabranjeno spaljivanje guma i plastike za grejanje – Sandžaklija\nU Srbiji će biti zabranjeno spaljivanje guma i plastike za grejanje, precizirano je amandmanom koji je na Predlog zakona o energetskoj efikasnosti i racionalnoj upotrebi energije tokom 19. aprila podneo Odbor za privredu, regionalni razvoj, trgovinu, turizama i energetiku.\nTo je jedan od nekoliko amandmana Odbora na predložena četiri zakona iz oblasti energetike i rudarstva, a koji je predložen u cilju smanjenja negativnog uticaja na životnu sredinu, odnosno ograničenja emisije gasova sa efektom staklene bašte, prenosi SmartLife.\nDrugim amandmanom, koji je odbor podneo na Predlog zakona o energetskoj efikasnosti i racionalnoj upotrebi energije, precizira se da Uprava za finansiranje i podsticanje energetske efikasnosti u saradnji sa ministarstvom nadležnim za poslove zaštite životne sredine priprema planove, programe i projekte kojima se podstiče zamena kotlova na ugalj i mazut kotlovima na gas ili biomasu. To se odnosi, kako kaže Arsić, i na zamenu peći na ugalj i druge vrste goriva visoko efikasnim pećima na drvnu masu, kao i na ugradnju solarnih panela.\nAmandmani će biti razmotreni na sednici parlamenta zakazanoj za 20. april.